sagorsarker/bangla-wikipedia huggingface dataset:
অ্যান্ড্রু পয়েন্টার

অ্যান্ড্রু ডেভিড পয়েন্টার (জন্ম: ২৫ এপ্রিল, ১৯৯০) লন্ডনের হ্যামারস্মিথ এলাকায় জন্মগ্রহণকারী ও ইংরেজ বংশোদ্ভূত আইরিশ ক্রিকেটার। আয়ারল্যান্ড ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করছেন। দলে তিনি মূলতঃ ডানহাতি ব্যাটসম্যান হিসেবে অংশগ্রহণ করছেন। পাশাপাশি ডানহাতে অফ স্পিন বোলিংয়ে পারদর্শী অ্যান্ড্রু পয়েন্টার। কাউন্টি ক্রিকেটে মিডলসেক্সের পক্ষে খেলছেন তিনি।
মিডলসেক্স ক্রিকেট একাডেমি থেকে প্রশিক্ষণ গ্রহণ করেন। ২০০৫ সালে আঠারো বছর বয়সে মিডলসেক্সের পক্ষে প্রথম-শ্রেণীর ক্রিকেটে অংশ নেন। ফেনারে অনুষ্ঠিত ঐ খেলায় প্রতিপক্ষ ছিল কেমব্রিজ ইউসিসিই। পয়েন্টারের কাকা ডেরিক ভিনসেন্টও আয়ারল্যান্ডের পক্ষে খেলেছেন। আয়ারল্যান্ড ও ডারহামের সদস্য স্টুয়ার্ট পয়েন্টার সম্পর্কে তার ছোট ভাই।
আয়ারল্যান্ড অনূর্ধ্ব-১৯ ক্রিকেট দলের পক্ষে অংশগ্রহণ করেছেন পয়েন্টার। যুবদের একদিনের আন্তর্জাতিকে ৬টি ওডিআইয়ে অংশ নিয়ে ১৪৮ রান তোলেন। ২৯.৬০ রান গড়ে ঐ রান সংগ্রহকালীন তার সর্বোচ্চ সংগ্রহ ছিল ৭৬। গ্রুপ পর্যায়ের ক্রিকেটে উন্নতি করায় পয়েন্টারকে আয়ারল্যান্ড এ দলের সদস্য মনোনীত করা হয়। ২০০৭ সালের গ্রীষ্মে ডেনমার্ক ও মেরিলেবোন দলের পক্ষে অংশগ্রহণ করেন।
এ. কিউ. এম. বজলুল করিম

ড. এ. কিউ. এম. বজলুল করিম ছিলেন বাংলাদেশের একজন বিশিষ্ট শিক্ষাবিদ, মৃত্তিকা বিজ্ঞানী এবং দেশের অন্যতম প্রধান সাংবিধানিক প্রতিষ্ঠান ‘বাংলাদেশ সরকারি কর্ম কমিশন (প্রথম)’-এর জন্য নিয়োগপ্রাপ্ত প্রথম চেয়ারম্যান। শিক্ষায় অনন্য সাধারণ অবদানের জন্য ১৯৯৯ সালে তাকে “শিক্ষায় স্বাধীনতা পুরস্কার” প্রদান করা হয়।
বজলুল করিম ছিলেন বাংলাদেশের সরকারি চাকুরীর জন্য নিয়োগ প্রদানকারী কর্তৃপক্ষ ‘বাংলাদেশ সরকারি কর্ম কমিশন (প্রথম)’-এর প্রথম চেয়ারম্যান। তিনি ১৯৭২ সালের ১৫ মে চেয়ারম্যান হিসাবে দায়িত্ব লাভ করেন এবং ১৯৭৭ সালের ১৫ ডিসেম্বর পর্যন্ত এই পদে অধিষ্টিত থাকেন।
শিক্ষা ক্ষেত্রে অসাধারণ অবদানের জন্য ১৯৯৯ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
মহিউদ্দীন আহমেদ

মহিউদ্দিন আহমেদ ছিলেন বাংলাদেশের একজন বিশিষ্ট শিক্ষাবিদ এবং দেশের অন্যতম প্রধান সাংবিধানিক প্রতিষ্ঠান ‘বাংলাদেশ সরকারি কর্ম কমিশন (দ্বিতীয়)’-এর জন্য নিয়োগপ্রাপ্ত প্রথম চেয়ারম্যান।
মহিউদ্দীন আহমেদ ছিলেন বাংলাদেশের সরকারি চাকুরীর জন্য নিয়োগ প্রদানকারী কর্তৃপক্ষ ‘বাংলাদেশ সরকারী কর্ম কমিশন (দ্বিতীয়)’-এর প্রথম চেয়ারম্যান। তিনি ১৯৭২ সালের ২৫ মে চেয়ারম্যান হিসাবে দায়িত্ব লাভ করেন এবং ১৯৭৭ সালের ১৪ ডিসেম্বর পর্যন্ত এই পদে অধিষ্টিত থাকেন।
মোঃ মইদুল ইসলাম

মোঃ মইদুল ইসলাম বা এম মইদুল ইসলাম ছিলেন বাংলাদেশের একজন বিশিষ্ট শিক্ষাবিদ এবং দেশের অন্যতম প্রধান সাংবিধানিক প্রতিষ্ঠান 'বাংলাদেশ সরকারি কর্ম কমিশন'-এর জন্য নিয়োগপ্রাপ্ত দ্বিতীয় চেয়ারম্যান।
তিনি রাজশাহী বিশ্ববিদ্যালয়ের রাষ্ট্রবিজ্ঞান বিভাগ থেকে স্নাতক ও স্নাতকোত্তর সম্পন্ন করেন।
এম মইদুল ইসলাম ছিলেন বাংলাদেশের সরকারি চাকুরীর জন্য নিয়োগ প্রদানকারী কর্তৃপক্ষ ‘বাংলাদেশ সরকারি কর্ম কমিশন’-এর দ্বিতীয় চেয়ারম্যান; ড. এ. কিউ. এম. বজলুল করিমের অবসর গ্রহণের পর ১৯৭৭ সালের ২২ ডিসেম্বর তারিখে তিনি চেয়ারম্যান হিসাবে দায়িত্ব লাভ করেন এবং ১৯৮২ সালের ২১ ডিসেম্বর পর্যন্ত এই পদে অধিষ্টিত থাকেন।
ফায়েজ উদ্দিন আহমেদ

ফয়েজ উদ্দীন আহমেদ ছিলেন বাংলাদেশের একজন বিশিষ্ট শিক্ষাবিদ এবং দেশের অন্যতম প্রধান সাংবিধানিক প্রতিষ্ঠান 'বাংলাদেশ সরকারী কর্ম কমিশন'-এর জন্য নিয়োগপ্রাপ্ত তৃতীয় চেয়ারম্যান।
ফয়েজ উদ্দীন ছিলেন বাংলাদেশের সরকারি চাকুরীর জন্য নিয়োগ প্রদানকারী কর্তৃপক্ষ 'বাংলাদেশ সরকারী কর্ম কমিশন'-এর তৃতীয় চেয়ারম্যান; মোঃ মইদুল ইসলামের অবসর গ্রহণের পর ১৯৮২ সালের ২২ ডিসেম্বর তারিখে তিনি চেয়ারম্যান হিসাবে দায়িত্ব লাভ করেন এবং ১৯৮৬ সালের ৩১ মে পর্যন্ত এই পদে অধিষ্টিত থাকেন।
এস. এম. আল হোসাইনী

এস. এম. আল হোসাইনী ছিলেন বাংলাদেশের একজন বিশিষ্ট শিক্ষাবিদ এবং দেশের অন্যতম প্রধান সাংবিধানিক প্রতিষ্ঠান 'বাংলাদেশ সরকারি কর্ম কমিশন'-এর জন্য নিয়োগপ্রাপ্ত চতুর্থ চেয়ারম্যান।
আল হোসাইনী ছিলেন বাংলাদেশের সরকারি চাকুরীর জন্য নিয়োগ প্রদানকারী কর্তৃপক্ষ ‘বাংলাদেশ সরকারি কর্ম কমিশন’-এর চতুর্থ চেয়ারম্যান; ফয়েজ উদ্দীন আহমেদের অবসর গ্রহণের পর ১৯৮৬ সালের ১ জুন তারিখে তিনি চেয়ারম্যান হিসাবে দায়িত্ব লাভ করেন এবং ১৯৯১ সালের ১ মে পর্যন্ত এই পদে অধিষ্টিত থাকেন।
মোঃ মুস্তফা চৌধুরী

প্রফেসর ড. মোঃ মুস্তফা চৌধুরী ছিলেন বাংলাদেশের একজন বিশিষ্ট শিক্ষাবিদ এবং দেশের অন্যতম প্রধান সাংবিধানিক প্রতিষ্ঠান 'বাংলাদেশ সরকারি কর্ম কমিশন'-এর জন্য নিয়োগপ্রাপ্ত সপ্তম চেয়ারম্যান।
মোঃ মুস্তফা চৌধুরী ছিলেন বাংলাদেশের সরকারি চাকুরীর জন্য নিয়োগ প্রদানকারী কর্তৃপক্ষ 'বাংলাদেশ সরকারি কর্ম কমিশন'-এর সপ্তম চেয়ারম্যান; প্রফেসর ড. এস. এম. এ. ফয়েজের অবসর গ্রহণের পর ১৯৯৮ সালের ২৫ মার্চ তারিখে তিনি চেয়ারম্যান হিসাবে দায়িত্ব লাভ করেন এবং ২০০২ সালের ২৩ জানুয়ারি পর্যন্ত এই পদে অধিষ্টিত থাকেন।
জিনাতুন নেসা তাহমিদা বেগম

প্রফেসর ড. জিনাতুন নেসা তাহমিদা বেগম ছিলেন বাংলাদেশের একজন বিশিষ্ট শিক্ষাবিদ এবং দেশের অন্যতম প্রধান সাংবিধানিক প্রতিষ্ঠান ‘বাংলাদেশ সরকারি কর্ম কমিশন’-এর জন্য নিয়োগপ্রাপ্ত অষ্টম চেয়ারম্যান।
তিনি ১৯৬৬ সালে ঢাকা বিশ্ববিদ্যালয় থেকে সম্মান ও ১৯৬৭ সালে স্নাতক পাশ করেন এবং ১৯৭৭ সালে লন্ডন বিশ্ববিদ্যালয় থেকে পিএইচডি ডিগ্রি অর্জন করেন।
তাহমিদা বেগম ছিলেন বাংলাদেশের সরকারি চাকুরির জন্য নিয়োগ প্রদানকারী কর্তৃপক্ষ ‘বাংলাদেশ সরকারী কর্ম কমিশন’-এর অষ্টম চেয়ারম্যান; প্রফেসর ড. মোঃ মুস্তফা চৌধুরীর অবসর গ্রহণের পর ২০০২ সালের ৯ মে তারিখে তিনি চেয়ারম্যান হিসাবে দায়িত্ব লাভ করেন এবং ২০০৭ সালের ৭ মে পর্যন্ত এই পদে অধিষ্ঠিত থাকেন।
সা’দত হুসাইন

ড. সা’দত হুসাইন (২৪ নভেম্বর ১৯৪৬ - ২২ এপ্রিল ২০২০) ছিলেন একজন বাংলাদেশি সাবেক সরকারি কর্মকর্তা যিনি মন্ত্রিপরিষদ সচিব এবং 'বাংলাদেশ সরকারি কর্ম কমিশন'-এর নবম চেয়ারম্যান হিসেবে দায়িত্ব পালন করেছেন। এছাড়া তিনি বাংলাদেশ সিভিল সার্ভিসের প্রধান তথা বাংলাদেশ সরকারের মন্ত্রিপরিষদ সচিব হিসেবেও দায়িত্ব পালন করেছেন।
সা’দত হুসাইন একজন মুক্তিযোদ্ধা। ১৯৭১ এর প্রবাসী বাংলাদেশ সরকারে তিনি কাজ করেছিলেন। চাকরি জীবনে তিনি সততা, কর্মদক্ষতা, নিরপেক্ষতা ও চারিত্রিক দৃঢ়তার জন্য প্রসিদ্ধি লাভ করেছিলেন। তিনি ছিলেন নিয়মানুবর্তী ও নীতিপরায়ণ।
সা’দত হুসাইন ১৯৪৬ সালের ২৪শে নভেম্বর নোয়াখালী জেলাতে জন্মগ্রহণ করেন। তিনি ঢাকা বিশ্ববিদ্যালয়ে অর্থনীতি বিষয়ে অধ্যয়ন করেন। ১৯৮৭ সালে তিনি মার্কিন যুক্তরাষ্ট্রের বস্টন বিশ্ববিদ্যালয় থেকে অর্থনীতিতে পিএইচডি ডিগ্রি অর্জন করেন।
সা’দত হুসাইনের স্ত্রী শাহানা চৌধুরী ১৩ মে ২০২০ তারিখে মারা যান। তাদের এক পুত্র শাহজেদ সা’দত, এবং দুই কন্যা রয়েছে।
শিক্ষাজীবন শেষে পাকিস্তান আমলে ১৯৭০ খ্রিষ্টাব্দে প্রতিযোগিতামূলক পরীক্ষায় উত্তীর্ণ হয়ে সিভিল সার্ভিস অব পাকিস্তানে (সি. এস. পি.) যোগ দেন। ১৯৭১ তিনি নড়াইলে শিক্ষানবিশ কর্মকর্তা হিসেবে কর্মরত অবস্থায় মুক্তিযুদ্ধ শুরু হয়। তিনি এপ্রিল মাসে ভারত গমন করেন এবং প্রবাসী বাংলাদেশ সরকারে যোগ দেন। মুক্তিযুদ্ধে অংশগ্রহণ নিয়ে তাঁর গ্রন্থ “মুক্তিযুদ্ধের দিন-দিনান্ত” মাওলা ব্রাদার্স কর্তৃক ২০১২ সালে প্রকাশিত হয়।
তিনি ২০০২-২০০৫ মেয়াদে মন্ত্রিপরিষদ সচিব হিসাবে দায়িত্ব পালনকালে বাংলাদেশ সিভিল সার্ভিস থেকে যথারীতি অবসর গ্রহণ করেন। ২০০৭ সালে তিনি বাংলাদেশ পাবলিক কমিশনের চেয়ারম্যান হিসাবে নিযুক্তি লাভ করেন এবং ২০১১ পর্যন্ত এ পদের দায়িত্ব পালন করেন। তিনি জাতীয় রাজস্ব বোর্ডের চেয়ারম্যানের পদ সহ বিভিন্ন গুরুত্বপূর্ণ পদে চাকুরি করেছেন। চাকুরি জীবনের শেষ পর্যায়ে তিনি মন্ত্রিপরিষদ সচিব হিসেবে পদোন্নতি লাভ করেন।
মন্ত্রিপরিষদ সচিব হিসাবে দায়িত্ব পালনকারী সা’দত হুসাইন ছিলেন বাংলাদেশের সরকারি চাকুরির জন্য নিয়োগ প্রদানকারী কর্তৃপক্ষ 'বাংলাদেশ সরকারী কর্ম কমিশন'-এর নবম চেয়ারম্যান; প্রফেসর ড. জিনাতুন নেসা তাহমিনা বেগমের অবসর গ্রহণের পর ২০০৭ সালের ৯ মে তারিখে তিনি চেয়ারম্যান হিসাবে দায়িত্ব লাভ করেন এবং ২০১১ সালের ২৩ নভেম্বর পর্যন্ত এই পদে অধিষ্ঠিত থাকেন।
সা’দত হুসাইন ২০২০ সালের ২২শে এপ্রিল ৭৩ বছর বয়সে মৃত্যুবরণ করেন। তিনি কিডনি, উচ্চ রক্তচাপ, ডায়াবেটিসে ভুগছিলেন এবং ১৩ই এপ্রিল অসুস্থ হয়ে পড়লে তাকে ঢাকার ইউনাইটেড হাসপাতালে ভর্তি করা হয়। সেদিন থেকে তিনি অচেতন ছিলেন এবং ২২শে এপ্রিল শেষ নিঃশ্বাস ত্যাগ করেন।
অবসর জীবনে তিনি লেখালেখি করেছেন। তার লেখা কয়েকটি উল্লেখযোগ্য গ্রন্থ হলো "মুক্তিযুদ্ধের দিন-দিনান্ত", "ছেঁড়া কথার উড়াল ফানুস", "নীচু স্বরে উঁচু কথা", "স্মৃতি-প্রীতির সজীব পাতা", "রুক্ষ সূক্ষ হীর মুক্তো"। এছাড়া তিনি একটি কাব্যগ্রন্থ প্রকাশ করেন।
এ. টি. আহমেদুল হক চৌধুরী

এ. টি. আহমেদুল হক চৌধুরী "" বাংলাদেশের একজন বিশিষ্ট পুলিশ কর্মকর্তা। তিনি ২০১১ সাল হতে ২০১৩ সাল পর্যন্ত দেশের অন্যতম প্রধান সাংবিধানিক প্রতিষ্ঠান 'বাংলাদেশ সরকারি কর্ম কমিশন'-এর দশম চেয়ারম্যান হিসাবে দায়িত্ব পালন করেন।
আহমেদুল হক ছিলেন বাংলাদেশের সরকারি চাকুরীর জন্য নিয়োগ প্রদানকারী কর্তৃপক্ষ 'বাংলাদেশ সরকারি কর্ম কমিশন'-এর দশম চেয়ারম্যান; ড. সা'দত হুসেনের অবসর গ্রহণের পর ২০১১ সালের ২৭ নভেম্বর তারিখে তিনি চেয়ারম্যান হিসাবে দায়িত্ব লাভ করেন এবং ২০১৩ সালের ২০ ডিসেম্বর পর্যন্ত এই পদে অধিষ্টিত থাকেন।
ইকরাম আহমেদ

ইকরাম আহমেদ বাংলাদেশের একজন অবসরপ্রাপ্ত সচিব। তিনি ২০১৩ সাল হতে ২০১৬ সাল পর্যন্ত দেশের অন্যতম প্রধান সাংবিধানিক প্রতিষ্ঠান 'বাংলাদেশ সরকারি কর্ম কমিশন এর চেয়ারম্যান হিসাবে দায়িত্ব পালন করেছেন।
ইকরাম আহমেদ ঢাকা বিভাগের বিভাগীয় কমিশনার ছিলেন।
ইকরাম আহমেদ বাংলাদেশ সরকারি কর্ম কমিশন এর একাদশ চেয়ারম্যান; এ. টি. আহমেদুল হক চৌধুরী -এর অবসর গ্রহণের পর ২০১৩ সালের ২৪ ডিসেম্বর তারিখে তিনি চেয়ারম্যান হিসাবে দায়িত্ব লাভ করেন।
বাংলাদেশের অর্থমন্ত্রী

অর্থমন্ত্রী হচ্ছেন বাংলাদেশ সরকারের অর্থ মন্ত্রণালয়ের প্রধান। পাঁচ (৫) বছরের জন্যে ক্ষমতাসীন দলের প্রধান কর্তৃক মনোনীত ও রাষ্ট্রপতি কর্তৃক নিয়োগ প্রাপ্ত হয়ে মন্ত্রীপরিষদের মধ্যে সবচেয়ে গুরুত্বপূর্ণ হিসাবে পরিচিত এই পদে অধিষ্ঠিত হতে হয়। অর্থমন্ত্রীকে অন্যান্য সকল মন্ত্রণালয় ও বিভাগের সাথে কাজ করতে হয় এবং প্রতিটি তহবিল সংক্রান্ত বিষয়ে সিদ্ধান্ত গ্রহণের ক্ষেত্রে একটি গুরুত্বপূর্ণ ভূমিকা পালন করেন।
অর্থমন্ত্রী প্রতি বছর সরকারের বাজেট উপস্থাপন করে থাকেন।
বাংলাদেশের অর্থমন্ত্রী ও অর্থউপদেষ্টা হিসাবে দায়িত্ব পালনকারী ব্যক্তিবর্গের তালিকা নিম্নরূপ:
ক্রিস্টোফার লী

স্যার ক্রিষ্টোফার ফ্রান্ক ক্যারানদিনি লী (২৭ মে ১৯৯২ - ৭ জুন ২০১৫) ছিলেন যথাক্রমে একজন ইংরেজ অভিনেতা, গায়ক, লেখক এবং দ্বিতীয় বিশ্ব যুদ্ধে অংশগ্রহণকারী।
প্রায় ৭০ বছরের জীবদ্দশায়, লী মূলত চিত্রায়িত করেছেন খলনায়ক চরিত্র এবং মারাত্মক ভয়ংকর ছবিতে কাউন্ট ড্রাকুলা নামক চরিত্রে অভিনয় করে ব্যাপক খ্যাতি অর্জন করেন।
তার অন্যান্য অভিনয় চরিত্রের মধ্যে জ্যাম্স বন্ড ফিল্মের দ্যা ম্যান উইথ দ্যা গোল্ডেন গান-এ ফ্রান্সিসকো স্ক্রাম্যাঙ্গা (১৯৭৪), দ্যা লর্ড অব দ্যা কিংস ফিল্ম সিরিজের সারুম্যান (২০০১-২০০৩) এবং দ্যা হবিট ফিল্ম সিরিজ (২০১২ ও ২০১৪) এবং ষ্টার ওয়ার্সের প্রাচীন সিরিজ (২০০২ ও ২০০৫) এ অভিনীত কাউন্ট ডুকু।
লী তার অভিনয় জগতে পেশাদারীত্বের স্বীকৃতি স্বরুপ ২০০৯ সালে নাইট উপাধি লাভ করেন। এছাড়াও তিনি ২০১১ সালে বিএফটিএ (BAFTA) ফ্যালোশিপ ও ২০১৩ সালে বিএফআই (BFI) ফ্যালোশিপ অর্জন করেন।
বলা হয়ে থাকে লী তার শ্রেষ্ঠ অভিনয় কৃতিত্ব দেখিয়েছেন পাকিস্তানের প্রতিষ্ঠাতা মোহাম্মদ আলী জিন্নাহর জীবন ভিত্তিক চলচ্চিত্র বায়োপিক জিন্নাহ (চলচ্চিত্র)তে (১৯৯৮) এবং ব্রিটিশ ভয়ংকর (হরর) ফিল্ম দ্যা উইকার ম্যান (১৯৭৩) তার অভিনীত শ্রেষ্ঠ চলচ্চিত্র।
যদিও ভরাট গলায় গুরুগম্ভীর কন্ঠস্বরের জন্য তাকে সবসময় একজন অভিনেতা হিসাবেই চিহ্নিত করা হয় তথাপি লীর ছিল গানগাওয়ার দক্ষতাও। ১৯৮৬ থেকে ১৯৯৮ এর মধ্যবর্তী কালে তার অনেকগুলি অপেরা বা যাত্রাপালা ও গারে রেকর্ড প্রকাশ পায়। ২০০৫ সাল হতে বহু মেটাল ব্যান্ড দলের সঙ্গে কাজ করার পর ২০১০ সালে দ্যা সোর্ড এন্ড দ্যা ক্রসের দ্বারা প্রকাশ পায় তার সিম্ফোনিক ম্যাটাল এ্যালবাম র্কালিম্যাগনী। তার হ্যাভি ম্যাটাল এ্যালবাম দ্যা ওম্যান্স অব ড্যাথ প্রকাশিত হয় ২০১৩ সালের ২৭ মে।
২০১২ সালে ম্যাটাল হ্যামার গোল্ডেন গড সিরোমনিতে তিনি দ্যা স্প্রীট অব মেটাল এ্যাওয়ার্ডে ভূসিত হন।
রেসপারেটরী সমস্যায় আক্রান্ত হয়ে লী ৭ জুন ২০১৫ তারিখ সকাল বেলা চ্যালসা হসপিটালে ৯৩ বছর বয়সে হৃদ যন্ত্রের ক্রিয়া বন্ধ হয়ে মৃত্যু বরণ করেন।
ভিআরএ ক্রিকেট গ্রাউন্ড

ভিআরএ ক্রিকেট গ্রাউন্ড নেদারল্যান্ডসের অ্যামস্টেলভিন এলাকায় অবস্থিত একটি ক্রিকেট মাঠ। ১৯৩৯ সাল থেকে ভিআরএ অ্যামস্টেলভিনের প্রধান অনুশীলনী মাঠ এটি। এ মাঠের দর্শক ধারণ ক্ষমতা ৪,৫০০। বিশ্ব ক্রিকেট লীগ, আন্তর্মহাদেশীয় কাপ ও সিবি৪০ প্রতিযোগিতায় স্বাগতিক নেদারল্যান্ডস ক্রিকেট দল এ মাঠে নিয়মিতভাবে প্রতিপক্ষের মুখোমুখি হয়।
১৯৭৮ সালে সফরকারী নিউজিল্যান্ডের সাথে নেদারল্যান্ডসের খেলার মাধ্যমে এ মাঠটি প্রথমবারের মতো আন্তর্জাতিক ক্রিকেট খেলায় ব্যবহৃত হয়েছিল। এছাড়াও, এখানে অনেকগুলো একদিনের আন্তর্জাতিক অনুষ্ঠিত হয়েছে। তন্মধ্যে ১৯৯৯ সালের ক্রিকেট বিশ্বকাপ অন্যতম। ২০০৪ সালের ভিডিওকন কাপে ভারত, পাকিস্তান ও অস্ট্রেলিয়াকে নিয়ে ত্রি-দেশীয় প্রতিযোগিতা অনুষ্ঠিত হয়েছে।
১৯৯০ সালের আইসিসি ট্রফি প্রতিযোগিতা আয়োজনের জন্য এ মাঠে খেলা অনুষ্ঠিত হয়। এরফলে ইংল্যান্ডের বাইরে প্রথমবারের মতো আইসিসি ট্রফি প্রতিযোগিতা সম্পন্ন হয়।
ওলন্দাজ ক্রিকেটের ইতিহাসে এ মাঠটি কিছু গুরুত্বপূর্ণ বিষয়ের স্বাক্ষী হয়ে আছে। তন্মধ্যে ১৯৮৯ সালে অ্যালেক স্টুয়ার্ট ও নাসের হুসাইনের অংশগ্রহণে ইংল্যান্ড একাদশের বিপক্ষে ৩ রানের স্মরণীয় জয় পায় নেদারল্যান্ডস দল। ৪ জুলাই, ২০০৬ তারিখে অনুষ্ঠিত খেলায় নেদারল্যান্ডস দল প্রথমবারের মতো একদিনের আন্তর্জাতিকে শ্রীলঙ্কার মুখোমুখি হয়। সফরকারী শ্রীলঙ্কা দল নির্ধারিত ৫০ ওভারে ৪৪৩/৯ রান তোলে যা একদিনের আন্তর্জাতিকের ইতিহাসে সর্বোচ্চ দলীয় সংগ্রহ হিসেবে অদ্যাবধি পরিচিতি পাচ্ছে।
গোপালগঞ্জ, দক্ষিণ চব্বিশ পরগনা

গোপালগঞ্জ ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার কুলতলী থানার অন্তর্গত সুন্দরবন অঞ্চলের মাতলা, পিয়ালি ও নৈপুকুর নদী দ্বারা পরিবেষ্টিত একটি দ্বীপ ও প্রত্নস্থল। গরাণকাটি, কৈখালি, সানকিজাহান, মধুসূদনপুর ও গোপালগঞ্জ এই পাঁচটি গ্রাম নিয়ে গোপালগঞ্জ প্রত্নস্থলটি অবস্থিত।
গোপালগঞ্জ গ্রামের একটি পুকুর থেকে কালোপাথরের মহিষাসুরমর্দিনী মূর্তি, গরাণকাটি গ্রাম থেকে কালোপাথরের বিষ্ণূমূর্তির ভগ্নাংশ ও কৈখালি গ্রাম থেকে একটি স্বর্ণমুদ্রা আবিষ্কৃত হয়েছে। এছাড়া এই অঞ্চল থেকে বিভিন্ন রকমের মাটির পাত্র, পোড়ামাটির মস্তকের অংশ, শ্বেতপাথরের পুতুল, ধাতুনির্মিত বিষ্ণূমূর্তি ইত্যাদি বিভিন্ন প্রত্নসামগ্রী আবিষ্কৃত হয়েছে।
গোবর্ধনপুর

গোবর্ধনপুর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার পাথরপ্রতিমা থানার অন্তর্গত একটি প্রত্নস্থল।
গোবর্ধনপুর গ্রামের দক্ষিণের উপকূলবর্তী অঞ্চলে বিভিন্ন আকারের পোড়ামাটির হাড়ি, পানপাত্র, তৈলপাত্র, মাপকপাত্র, থালা, প্রদীপ ইত্যাদি পাত্র ছাড়াও বানর, ষাঁড়, ঘোড়া, শিশু কোলে মা ইত্যাদি পোড়ামাটির মূর্তি আবিষ্কৃত হয়েছে। এছাড়া আনুমানিক খ্রিস্টপূর্ব প্রথম শতাব্দীতে নির্মিত একটি আয়তাকার টালি পাওয়া গেছে, যেখানে শঙ্খ, বক্র, গদা, লাঙ্গল ও একজোড়া পদচিহ্ন খোদিত রয়েছে। এই অঞ্চল থেকে আবিষ্কৃত অধিকাংশ প্রত্নসামগ্রী স্থানীয় বিমল সাহুর বাড়িতে সংরক্ষিত রয়েছে।
গোবিন্দপুর, সোনারপুর, দক্ষিণ চব্বিশ পরগনা

গোবিন্দপুর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার সোনারপুর থানার অন্তর্গত একটি প্রত্নস্থল। ১৭৩০ খ্রিষ্টাব্দে কবি অযোধ্যারাম দাস রচিত মহীরাবণ পালা নামক পুঁথিতে এই গ্রামের উল্লেখ রয়েছে।
১৯১৯ খ্রিষ্টাব্দে গোবিন্দপুর গ্রামের কালা-কর্পূর পুকুর থেকে সেন সম্রাট লক্ষ্মণসেনের তাম্রশাসন আবিষ্কৃত হয়। ১১৮১ খ্রিষ্টাব্দে উৎকীর্ণ এই তাম্রলিপিটি সংস্কৃত ভাষায় প্রাকৃত লিপিতে ৫৩টি লাইন খোদিত রয়েছে। এই শাসন থেকে জানা যায় যে, লক্ষ্মণসেন রাজ্যাভিষেকের দ্বিতীয় বর্ষে ব্যাসদেব শর্মণ নামক একজন বাৎস্যগোত্রীয় সাম্বেদীয় ব্রাহ্মণকে বর্ধমানভুক্তির অন্তর্গত জাহ্নবী বা ভাগীরথী নদীর তীরে পশ্চিম খাটিকায় বেতড্ডচতুরকে বিডদারশাসন গ্রামটি নিষ্কর সম্পত্তি হিসেবে দান করেন। লক্ষ্মণসেনের সান্ধিবিগ্রহিক নারায়ণ দত্ত এই দানে দূতের কাজ করেন।
গোবিন্দপুর, বিষ্ণুপুর, দক্ষিণ চব্বিশ পরগনা

গোবিন্দপুর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার বিষ্ণুপুর থানার অন্তর্গত একটি গ্রাম। অষ্টাদশ শতাব্দীতে নির্মিত আটচালা শিবমন্দির এই গ্রামের উল্লেখযোগ্য পুরাকীর্তি।
অষ্টাদশ শতাব্দীর দ্বিতীয়ার্ধে ২০ ফুট X ১৭ ফুট ৬ ইঞ্চি মাপের ও ৩৫ ফুট উচ্চতার দক্ষিণমুখী আটচালা টেরাকোটা শিবমন্দির নির্মিত হয়, যা বর্তমানে জীর্ণ অবস্থায় রয়েছে। ১৩ ফুট ৫ ইঞ্চি X ৯ ফুট ৮ ইঞ্চি মাপের মন্দিরের গর্ভগৃহের ছাদ গম্বুজাকৃবিশিষ্ট। মন্দির নির্মাণে ২৩ X ১৩ X ৫ ঘন সেন্টিমিটার মাপের পাতলা ইট ব্যবহৃত হয়েছে। মন্দিরের সামনের দেওয়াকে ও কার্নিশের নিচে ২৫ X ১৭ X ৪ ঘন সেন্টিমিটার মাপের অলঙ্করণযুক্ত টালি ব্যবহৃত রয়েছে। মন্দিরের গায়ে জ্যামিতিক নকশা, ফুল, গণেশমূর্তি, ময়ূরারূঢ় ধনুর্বাণ হাতে রমণীমূর্তি ইত্যাদি অলঙ্করণ প্রোথিত ছিল, যা বর্তমানে সম্পূর্ণ বিনষ্ট হয়েছে।
চাকদহ

চাকদহ ভারতের পশ্চিমবঙ্গ রাজ্যের নদিয়া জেলার একটি শহর ও পৌরসভা এলাকা।
চাকদহ বা চাকদা নদীয়ার একটি প্রাচীন জনপদ। পুরাণে কথিত আছে ভাগীরথী নদী (গঙ্গা) আনয়নকালে প্রচন্ড বর্ষনের কারণে ভগীরথের রথের চাকা এখানে বসে যায়। তিনি সেই চাকা টেনে তোলেন ও প্রকান্ড দহের সৃষ্টি হয়। সেই থেকে নাম হয় 'চক্রদহ' কালক্রমে তা চাকদহ বা চাকদা'তে পরিনত হয়েছে। চাকদহের নিকট পালপাড়ায় (অতীতে প্রদ্যুম্ননগর) একটি টেরাকোটা মন্দির বর্তমান। চাকদহের কাজীপাড়ায় প্রথম বিলাতগামী বাঙালি মির্জা মির্জা শেখ ইতেশামুদ্দীনের (এহতেশামুদ্দিন) বসতবাড়ি ও জন্মস্থানটি জীর্নপ্রায়। এটি কাজীপাড়া মসজিদ নামে খ্যাত।
চাকদহের গঙ্গার পারে এশিয়ার বৃহত্তম পেপার মিল "সুপ্রিম পেপার মিল" অবস্থিত।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১১ মিটার (৩৬ ফুট)।
ভারতের ২০০১ সালের আদমশুমারি অনুসারে চাকদহ শহরের জনসংখ্যা হল ৮৬,৯৬৫ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৯%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%, তার চাইতে চাকদহ এর সাক্ষরতার হার বেশি।
এই শহরের জনসংখ্যার ৯% হল ৬ বছর বা তার কম বয়সী।
চাকদহ শহরটি কলকাতা ও জেলা সদর শহর কৃষ্ণনগরের সাথে রেল পথে সুসংযুক্ত। শেয়ালদহ বিভাগের লোকাল ও প্যাসেঞ্জার ট্রেন চলাচল করে চাকদহ রেলওয়ে স্টেশন দিয়ে। এছাড়া ৩৪ নং জাতীয় সড়ক চাকদহকে কলকাতা ও উত্তরবঙ্গের সঙ্গে যুক্ত করেছে। চাকদহ বনগা রোড দ্বারাও এই শহরের সাথে উত্তর ২৪ পরগনা জেলার সাথে যোগাযোগ আছে।পাশেই গঙ্গা রয়েছে,তাই জল পথেও বিভিন্ন জায়গার সাথে যোগাযোগ আছে।
চড়ীশ্বর

চড়ীশ্বর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ভাঙর থানার অন্তর্গত একটি প্রত্নস্থল।
চড়ীশ্বরের পালপাড়ায় সিংহরায় পরিবারের পুকুর সংস্কারের সময় কালোপাথর নির্মিত আকটি প্রাচীন মূর্তির নিম্নাংশ আবিষ্কৃত হয়, যা বর্তমানে স্থানীয় রায় পরিবারের বাড়িতে রক্ষিত। রাজার দিঘির নিকট গতে ৩ ফুট ৬ ইঞ্চি X ১০ ইঞ্চি X ৬.৫ ইঞ্চি মাপের একটি কালো পাথরের দ্বারবাজু আবিষ্কৃত হয়, যা স্থানীয় মাল পরিবারের বাড়িতে রক্ষিত। এছাড়া গ্রামের উত্তর সীমান্তে একটি ঢিপি থেকে ফুলের অলঙ্করণযুক্ত প্রস্তরখণ্ড, কড়ি, মৃৎসামগ্রী, টালি ইত্যাদি আবিষ্কৃত হয়েছে।
চাকদহ, দক্ষিণ চব্বিশ পরগনা

চাকদহ ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার উস্থি থানার অন্তর্গত একটি গ্রাম। ঊনবিংশ শতাব্দীতে নির্মিত আটচালা শিবমন্দির এই গ্রামের উল্লেখযোগ্য পুরাকীর্তি।
ঊনবিংশ শতাব্দীর দ্বিতীয়ার্ধে জনৈক ভবানন্দ চক্রবর্তী ১০ ফুট ৬ ইঞ্চি X ৯ ফুট ৮ ইঞ্চি মাপের ও ২৫ ফুট উচ্চতার পশ্চিমমুখী, অলিন্দবিহীন, প্রতিষ্ঠালিপিবিহীন একটি আটচালা শিবমন্দির নির্মাণ করেন। ৬ ফুট ৮ ইঞ্চি X ৫ ফুট ৮ ইঞ্চি মাপের মন্দিরের গর্ভগৃহের ছাদ গম্বুজাকৃবিশিষ্ট। মন্দির নির্মাণে ১৯ X ১১ X ৪ ঘন সেন্টিমিটার মাপের পাতলা ইট ব্যবহৃত হয়েছে।
মির্জা নূরুল হুদা

মির্জা নূরুল হুদা (১ আগস্ট ১৯১৯ - ২২ ডিসেম্বর ১৯৯১) বাংলাদেশের একজন অর্থনীতিবিদ ও রাজনৈতিক ব্যক্তিত্ব। তিনি পূর্ব পাকিস্তানের গভর্নর, বাংলাদেশের অর্থমন্ত্রী ও উপরাষ্ট্রপতি হিসেবে দায়িত্বপালন করেছেন।
মির্জা নূরুল হুদা ১৯১৯ সালের ১ আগস্ট টাঙ্গাইল জেলার দেলদুয়ার উপজেলার জাঙ্গালিয়া গ্রামের একটি কৃষক পরিবারে জন্মগ্রহণ করেছেন।
তিনি টাঙ্গাইলের স্বনামধন্য বিদ্যাপীঠ বিন্দুবাসিনী সরকারি বালক উচ্চ বিদ্যালয়ে তার হাই স্কুল জীবন কাটিয়েছেন। ১৯৪০ সালে তিনি ঢাকা বিশ্ববিদ্যালয় থেকে অর্থনীতিতে বি.এ. (অনার্স) অর্জন করেন। এই পরীক্ষায় কৃতিত্বের জন্য তিনি কালিনারায়ণ বৃত্তি লাভ করেছিলেন। ১৯৪১ সালে একই বিশ্ববিদ্যালয় থেকে এম.এ. পাস করেন। উভয় পরীক্ষায় তিনি প্রথম শ্রেণীতে প্রথম হন। এরপর ১৯৪৯ তিনি যুক্তরাষ্ট্রের কর্নেল বিশ্ববিদ্যালয় থেকে কৃষি অর্থনীতির উপর পিএইচ.ডি ডিগ্রি অর্জন করেন।
মির্জা নূরুল হুদা ১৯৪৪ সালে বেঙ্গল সিভিল সার্ভিসে যোগ দেন। ১৯৪৭ সালে চাকরি ছেড়ে পিএইচ.ডি পড়াশোনার জন্য যুক্তরাষ্ট্র যান।
দেশে ফেরার পর ১৯৪৯ সালে তিনি ঢাকা বিশ্ববিদ্যালয়ের অর্থনীতি বিভাগের রিডার হিসেবে যোগ দেন। ১৯৬০ সালে তিনি অধ্যাপক হন। শিক্ষাকতার পাশাপাশি তিনি সরকারি বিভিন্ন দায়িত্বপালন করেছেন। এর মধ্যে রয়েছে কর তদন্ত কমিটি, ঋণ তদন্ত কমিশন। পাকিস্তানের কেন্দ্রীয় সরকারের প্রণীত প্রথম ও দ্বিতীয় পাঁচশালা পরিকল্পনার খসড়া প্রণয়ন কমিটিতে তিনি কাজ করেছেন।
১৯৬২ থেকে ১৯৬৫ সাল পর্যন্ত তিনি পাকিস্তানের পরিকল্পনা কমিশনের সদস্য ছিলেন। পূর্ব পাকিস্তানের প্রতি অর্থনৈতিক বৈষম্যের বিরুদ্ধে তিনি সেসময় প্রতিবাদ করেন। ১৯৬৫ সালে তিনি পাকিস্তান অর্থনীতি সমিতির সভাপতি হন। ১৯৬৫ সাল থেকে ১৯৬৯ সাল পর্যন্ত তিনি পূর্ব পাকিস্তান প্রাদেশিক সরকারের অর্থ ও পরিকল্পনা মন্ত্রী ছিলেন। ১৯৭৬ সালে তিনি পুনরায় অর্থনীতি সমিতির সভাপতি হন।
১৯৬৯ সালের গণঅভ্যুথানের সময় ২৩ মার্চ আবদুল মোনেম খানের স্থলে মির্জা নূরুল হুদাকে গভর্নর নিয়োগ করা হয়। তিনি একদিন মাত্র গভর্নরের দায়িত্বপালন করেছেন। ২৫ মার্চ ইয়াহিয়া খান পাকিস্তানে সামরিক শাসন জারি করার পর তিনি ইস্তফা দিয়ে পুনরায় শিক্ষকতায় ফিরে যান। একই বছর তিনি ঢাকা বিশ্ববিদ্যালয়ের অর্থনীতি বিভাগের চেয়ারম্যান নিযুক্ত হন।
১৯৭৫ সালের ২৬ নভেম্বর তিনি সরকারের উপদেষ্টা পরিষদের সদস্য নিযুক্ত হন। তাকে কৃষি, বাণিজ্য, অর্থ, শিল্প ও পরিকল্পনা মন্ত্রণালয়ের দায়িত্ব দেয়া হয়েছিল।
১৯৭৯ সালের ২৪ নভেম্বর রাষ্ট্রপতি জিয়াউর রহমান তাকে অর্থমন্ত্রী নিয়োগ দেন। জিয়াউর রহমান নিহত হওয়ার পর ১৯৮১ সালের ২৪ নভেম্বর বিচারপতি আবদুস সাত্তার তাকে উপরাষ্ট্রপতি নিয়োগ দেন। ১৯৮২ সালের ২৩ মার্চ পর্যন্ত তিনি এই পদে ছিলেন।
দেশি-বিদেশি বিভিন্ন জার্নালে তার লেখা ২০টি গবেষণাপত্র প্রকাশিত হয়। তমিজউদ্দিন খানের লেখা "দ্য টেস্ট অব টাইম: মাই লাইফ এন্ড ডেস" গ্রন্থ তিনি সম্পাদনা করেছেন।
মির্জা নূরুল হুদা ১৯৬৮ সালে "হিলাল-ই-খিদমত" খেতাব পান।
মির্জা নূরুল হুদা ১৯৯১ সালের ২২ ডিসেম্বর ঢাকায় মৃত্যুবরণ করেন।
বজবজ তাপবিদ্যুৎ কেন্দ্র

বজবজ তাপবিদ্যুৎ কেন্দ্র হল ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার বজবজের কাছে অছিপুরে অবস্থিত একটি কয়লা-ভিত্তিক তাপবিদ্যুৎ কেন্দ্র। ক্যালকাটা ইলেকট্রিক সাপ্লাই কর্পোরেশন এই তাপবিদ্যুৎ কেন্দ্রটির পরিচালক। এই তাপবিদ্যুৎ কেন্দ্রের বিদ্যুৎ উৎপাদন ক্ষমতা ৭৫০ মেগাওয়াট (৩X২৫০ মেগাওয়াট)। ১৯৯৭ সালে এই তাপবিদ্যুৎ কেন্দ্রটি চালু হয়েছিল।
পুবুদু দাসানায়াকে

পুবুদু বাথিয়া দাসানায়াকে (; জন্ম: ১১ জুলাই, ১৯৭০) ক্যান্ডিতে জন্মগ্রহণকারী প্রাক্তন শ্রীলঙ্কান ক্রিকেটার। ১৯৯০-এর দশকের প্রথমার্ধ্বে শ্রীলঙ্কা ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছিলেন। দলে তিনি মূলতঃ উইকেট-কিপার হিসেবে দায়িত্ব পালন করেছেন। পাশাপাশি ডানহাতে ব্যাটিংয়ে পারদর্শী ছিলেন পুবুদু দাসানায়াকে। বর্তমানে তিনি মার্কিন যুক্তরাষ্ট্র জাতীয় ক্রিকেট দলের কোচের দায়িত্বে রয়েছেন। এর পূর্বে নেপাল জাতীয় ক্রিকেট দলের কোচের দায়িত্ব পালন করেছেন তিনি।
১৯৯৩ সালে সফরকারী দক্ষিণ আফ্রিকার বিপক্ষে টেস্ট সিরিজে উইকেট-কিপার হিসেবে অংশগ্রহণের মাধ্যমে তার অভিষেক ঘটে। কিন্তু উইকেটের পিছনে তিনি তেমন দক্ষতা প্রদর্শন করতে পারেননি। ব্যাটিংয়েও তিনি মাত্র ৭ রান তোলেন। দক্ষিণ আফ্রিকান ফাস্ট বোলারদের মোকাবেলার লক্ষ্যে ব্যাটিং অর্ডারে পরিবর্তন করে উপরের দিকে আনা হয়। সাহসী চিত্তে বল মোকাবেলা করলেও তিনি মাত্র ৮ রান করতে সক্ষম হন। ১৯৯৩ থেকে ১৯৯৪ সাল পর্যন্ত দলের প্রধান পছন্দের উইকেট-কিপার হিসেবে থাকলেও নির্বাচকমণ্ডলী কর্তৃক তার ব্যাটিংয়ের মান নিয়ে প্রশ্ন তোলা হয়। ফলে ১৯৯৪-৯৫ মৌসুমে নিউজিল্যান্ড সফরে তাকে বাদ দেয়া হয়।
শ্রীলঙ্কার ঘরোয়া প্রথম-শ্রেণীর ক্রিকেটে খেলা চালিয়ে যেতে থাকেন। ১৯৯৮ সালে শ্রীলঙ্কা এ দলের পক্ষে খেলার মাধ্যমে আন্তর্জাতিক ক্রিকেট অঙ্গনে ফিরে আসেন দাসানায়াকে। এরপর তিনি কানাডার পক্ষে আইসিসি ট্রফিতে প্রতিনিধিত্ব করেন। ব্যাটিংয়ে ১৫.২০ গড়ে ৫ ক্যাচ ও ৩ স্ট্যাম্পিংসহ আটটি ডিসমিসালের সাথে নিজেকে জড়িত রাখেন।
জুন, ২০০৭ সাল থেকে সাময়িকভাবে কোচের দায়িত্বে থাকার পর ২৯ আগস্ট, ২০০৭ তারিখে কানাডা ক্রিকেট দলের জন্য তাকে স্থায়ীভাবে কোচ মনোনীত করা হয়। তিনি অ্যান্ডি পিকের স্থলাভিষিক্ত হন। ৪ বছর তিনি এ দায়িত্বে থাকেন। তার দক্ষ পরিচালনায় কানাডা দল ২০১১ সালের ক্রিকেট বিশ্বকাপে খেলার সুযোগ পায় যা কানাডার ক্রিকেটের ইতিহাসে দ্বিতীয়বার অংশগ্রহণ। বিশ্বকাপের পর দাসানায়াকে ক্রিকেট কানাডার সাথে চুক্তি নবায়ণ করেননি।
আশরাফ আলি খান (নবাব)

সৈয়দ আশরাফ আল খান বাহাদুর (১৭৫৯-এর পূর্বে - ২৪শে মার্চ ১৭৭০) ছিলেন বাংলা-বিহার-উড়িষ্যার নবাব নাজিম। তিনি ছিলেন মীর জাফর বাহাদুরের চতুর্থ সন্তান।
আশরাফ আলী খানকে তার চাচী নাফিশাত উন-নিসা বেগম সাবিহা দত্তক নিয়েছিলেন। ১৭৭০ সালের ১১ই মার্চ তার বড় ভাই নাজাবত আলী খানের মৃত্যুর পর তিনি নিজেকে বাংলা বিহার ও ওড়িশার নবাব নাজিম হিসেবে প্রচারণা চালান। তিনি ১৭৭০ সালের ২১শে মার্চ মুর্শিদাবাদের খাহার ব্যালিশে দুর্গে অফিসিয়ালি নবাব হিসেবে আসন গ্রহণ করেন। কিন্তু সিংহাসনে আরোহণের কিছুদিন পরই ১৭৭০ সালে'র ২৪শে মার্চ তিনি গুটিবসন্তে আক্রান্ত হয়ে মৃত্যুবরণ করেন।
বাল-গণপতি

বাল-গণপতি (, , অর্থাৎ "শিশু গণেশ") হলেন হিন্দু প্রজ্ঞা ও সৌভাগ্য দেবতা গণেশের (গণপতি) একটি বিশেষ রূপ। বাল-গণপতি হলেন গণেশের শৈশবাবস্থার রূপ।
অল্প কয়েকটি প্রতিকৃতিতে দেখা যায়, শিশু গণেশকে তার পিতা শিব ও মাতা পার্বতী আদর করছেন। কোনো কোনো বর্ণনায় বাল-গণপতিকে পার্বতীর কোলে বা কাঁধে ধৃত অবস্থাতেও দেখা যায়।
বাল-গণপতির একক মূর্তিতে তাকে উপবিষ্ট অবস্থায় বা হামাগুড়ি দিতে দেখা যায়। দক্ষিণ ভারত থেকে প্রাপ্ত একটি ব্রোঞ্জ মূর্তিতে তাকে এমনই উবু হয়ে হামাগুড়ি দিতে দেখা যায়। তিনি চতুর্ভূজ। দু’টি হাতে তিনি দু’টি মিষ্টান্ন ধরে রয়েছেন এবং শুঁড়ে করে তাঁর প্রিয় মিষ্টান্ন মোদক নিয়ে খেতে উদ্যত হয়েছেন।
শ্রীতত্ত্বনিধি গ্রন্থে উল্লিখিত গণেশের ৩২টি রূপের প্রথমটি হলেন বাল-গণপতি। গণেশের অন্যান্য রূপের মতো তিনিও গজানন। শুধু এই রূপে তাঁর শৈশবাবস্থা কল্পিত হয়েছে। কোনো কোনো গ্রন্থে তাঁকে শিশু রূপে বর্ণনা না করে শুধুমাত্র তাঁর শিশুসুলভ মুখভঙ্গিমাটি বর্ণনা করা হয়েছে। তাঁর গলায় সদ্য প্রস্ফুটিত পুষ্পের একটি মালা দোদুল্যমান। তাঁর চার হাতে রয়েছে আম, আম্রশাখা, ইক্ষুদণ্ড ও একটি মিষ্টান্ন। অন্য একটি বর্ণনা অনুসারে, তাঁর চার হাতে থাকে আম, কলা, কাঁঠাল ও ইক্ষুদণ্ড। এই বস্তুগুলি পৃথিবীর "অতিপ্রাচুর্য ও উর্বরতা"র প্রতীক। কোনো কোনো বর্ণনায় আবার কাঁঠালের পরিবর্তে পুষ্পস্তবকের উল্লেখ পাওয়া যায়। তাঁর শুঁড়ে থাকে একটি মোদক অথবা কয়েতবেল। তাঁর গাত্রবর্ণ "বালসূর্য" বা নবোদিত সূর্যের মতো লাল। অন্য বর্ণনা অনুসারে, তার গায়ের রং স্বর্ণাভ।
গণেশের এই শিশুমূর্তিটি ভবিষ্যৎ সমৃদ্ধির সুযোগের প্রতীক। শাস্ত্রে বলা হয়েছে, সদাচার শিক্ষার জন্য শিশুদের উচিত গণেশের এই রূপটি পূজা করা। আরও বলা হয়েছে যে, বাল-গণপতি তার ভক্তদের এক শিশুর আনন্দ ও সুস্বাস্থ্য প্রদান করেন। দক্ষিণ ভারতে দ্বিভূজ বালকরূপী গণেশের কয়েকটি মন্দির আছে। এই মন্দিরগুলিতে তাকে পিল্লাইয়ার ("ছোটো শিশু") নামে পূজা করা হয়।
স্কুইঞ্চ

স্কুইঞ্চ হচ্ছে একটি স্থাপত্যশৈলী যা একটি বর্গাকার কক্ষের উপরের দিকের কোণগুলো পূর্ণ করে যাতে তা একটি অষ্টকাকৃতি অথবা গোলাকার গম্বুজধারণের জন্য ভিত্তি তৈরি করতে পারে। এই সমস্যার আরেকটি সমাধান হচ্ছে Pendentive।
Corbel (অর্থাৎ কোন কিছু ধারণের জন্য যে সহায়ক অংশ গঠিত হয়) এর কোণায় পাথরের সাহায্যে, কোণকে বিপরীতক্রমে স্থাপিত একটি যন্ত্রের সাহায্যে পূর্ণ করে, অথবা কোণার সাথে বিপরীতক্রমে corbelled arches তৈরির মাধ্যমে স্কুইঞ্চ নির্মাণ করা হয়। 
ইসলামী জাগরণের মধ্য প্রাচ্যে ইসলামিক এবং রোমানীয় উভয় স্থাপত্যরীতিতেই স্কুইঞ্চের ব্যবহার দেখা যেত। ইসলামিক স্থাপত্যরীতি বিশেষ করে ইরানে এটি একটি অনন্য বৈশিষ্ট্য ছিল এবং প্রায়শই corbelled stalactite-মত গঠন দ্বারা ঢাকা থাকত যা Muqarnas নামে পরিচিত ছিল।
পশ্চিম ইউরোপে রোমান স্থাপত্যরীতির মাধ্যমে এর বিস্তার ঘটে। এর একটি উদাহরণ হচ্ছে সিসিলিতে দ্বাদশ শতকে নর্মানদের San Cataldo, Palermo এর চার্চ। এর তিনটি গম্বুজ আছে যার প্রত্যেকটি জোড়া স্কুইঞ্চ দিয়ে যুক্ত। 
"স্কুইঞ্চ" শব্দটি এসেছে পার্সিয়ান শব্দ "سه+کنج) "سکنج) ('সেকঞ্জ") থেকে।
Walter Jon Williams এর বৈজ্ঞানিক উপন্যাস "Implied Spaces"-এ স্কুইঞ্চকে দেখানো হয়েছে এমন কাঠামোর উদাহরণ হিসেবে যাদের নির্মাণ করা হয় অন্যান্য কাঠামো নির্মাণে প্রয়োজনীয়তা ও প্রয়োগের জন্য; একটি কৃত্রিম বিশ্বের বা মহাবিশ্বের এলাকাগুলো অন্য কোন এলাকার সহ-উৎপাদ হিসেবে প্রয়োগ (এবং এভাবেই তৈরি হয়) হয়।
ফসিউদ্দিন মাহতাব

ফসিহ উদ্দিন মাহতাব ছিলেন বাংলাদেশের একজন বিশিষ্ট শিক্ষাবিদ। তিনি জিয়াউর রহমানের শাসনামলে উপদেষ্টা পরিষদের সদস্য এবং স্বল্প সময়ের জন্য বাংলাদেশের অর্থমন্ত্রী হিসাবে দায়িত্ব পালন করেন।
তিনি চাঁপাইনবাবগঞ্জ জেলার রাজারামপুর গ্রামে জন্ম গ্রহণ করেন। তার পিতার নাম মাহাতাব উদ্দিন সরকার।
এম সাইদুজ্জামান

এম সাইদুজ্জামান (জন্ম: ২৭ অক্টোবর ১৯৩৩) বাংলাদেশের অর্থনীতিবিদ, উচ্চ-পদস্থ সরকারি প্রাক্তন কর্মকর্তা ও রাজনীতিবিদ। তিনি বাংলাদেশ সরকারের সাবেক অর্থ ও পরিকল্পনা সচিব এবং সিপিডি ট্রাস্টি বোর্ডের বর্তমান সদস্য। তিনি বাংলাদেশের অর্থমন্ত্রী হিসেবে দায়িত্ব পালন করেন। তিনি বাংলাদেশ কৃষক শ্রমিক আওয়ামী লীগের (বাকশাল) কেন্দ্রীয় কমিটির সদস্য ছিলেন।
সাইদুজ্জামান ২৭ অক্টোবর ১৯৩৩ সালে তৎকালীন ব্রিটিশ ভারতের কিশোরগঞ্জে জন্মগ্রহণ করেন। ১৩ ভাই-বোনের মধ্যে দ্বিতীয় এম সাইদুজ্জামান। তিনি ১৯৫১ সালে ঢাকা কলেজ থেকে ইন্টারমিডিয়েট পরীক্ষা আইএসসিতে প্রথম স্থান করেন। তিনি ঢাকা বিশ্ববিদ্যালয় থেকে পদার্থবিদ্যায় ১৯৫৬ সালে স্নাতকোত্তর ও উইলিয়ামস কলেজ থেকে ১৯৬৩ সালে উন্নয়ন অর্থনীতিতে দ্বিতীয় স্নাতকোত্তর সম্পন্ন করেন।
এম সাইদুজ্জামান ১৯৭৩ থেকে ১৯৭৬ সাল পর্যন্ত পরিকল্পনা মন্ত্রণালয় ও পরিকল্পনা কমিশনের সচিব ছিলেন।  তিনি অর্থনৈতিক সম্পর্ক বিভাগের সচিবও ছিলেন।
তিনি ৬ ফেব্রুয়ারি ১৯৭৬ থেকে ৬ জুলাই ১৯৭৭ সাল পর্যন্ত অর্থ মন্ত্রণালয়ের সচিব ছিলেন। সেই সময়ে তিনি বাংলাদেশ কৃষি গবেষণা ইনস্টিটিউট এবং বাংলাদেশ ধান গবেষণা ইনস্টিটিউটের বোর্ড অব গভর্নরসেও দায়িত্ব পালন করেন।
১৯৭৭ থেকে ১৯৮২ সাল পর্যন্ত তিনি বিশ্বব্যাংকে বাংলাদেশ, ভুটান, ভারত ও শ্রীলংকা বিভাগে বহিরাগত পরিচালক হিসেবে কাজ করেন।
আবারও তিনি ২৪ অক্টোবর ১৯৮২ থেকে ৮ জানুয়ারি ১৯৮৪ সাল পর্যন্ত অর্থ মন্ত্রণালয়ে সচিব হিসেবে দায়িত্ব পালন করেন। তিন হরিণের ছবি যুক্ত এক টাকার কাগজের নোট তৃতীয়বার বাজারে আসে জুন ১৯৮৩ সালে আর এতে স্বাক্ষর ছিল সে সময়ের অর্থ সচিব সাইদুজ্জামানের।
১৯৮৪ থেকে ১৯৮৫ সাল পর্যন্ত তিনি ইসলামি উন্নয়ন ব্যাংকের বোর্ড অব গভর্নরসের চেয়ারপারসন ছিলেন।
১৯৮৬ থেকে ১৯৯৩ সাল পর্যন্ত আন্তর্জাতিক খাদ্য নীতি গবেষণা ইনস্টিটিউটের (আইএফপিআরআই) ট্রাস্টি বোর্ডের সদস্য ছিলেন।
১৯৯৯ থেকে ২০০৮ সাল পর্যন্ত তিনি ব্যাংক এশিয়া লিমিটেডের চেয়ারপারসন ছিলেন। ২০০২ থেকে ২০০৮ সাল পর্যন্ত তিনি বাংলাদেশ রাইস ফাউন্ডেশনের চেয়ারপারসন ছিলেন।
তিনি ক্রেডিট রেটিং এজেন্সি অব বাংলাদেশ লিমিটেডের চেয়ারপারসন। তিনি সেন্টার ফর পলিসি ডায়ালগের ট্রাস্টি বোর্ডের সদস্য।
এম সাইদুজ্জামান ১৯৭৫ সালে বাংলাদেশ কৃষক শ্রমিক আওয়ামী লীগের (বাকশাল) কেন্দ্রীয় কমিটির সদস্য ছিলেন।
১৯৮৪ সালের জানুয়ারি থেকে ডিসেম্বর ১৯৮৭ সাল পর্যন্ত তিনি বাংলাদেশের রাষ্ট্রপতি হুসেইন মোহাম্মদ এরশাদের প্রধান অর্থ সচিব এবং অর্থ উপদেষ্টা হিসেবে কাজ করেন। তিনি অর্থ মন্ত্রণালয় এবং পরিকল্পনা মন্ত্রণালয়ের দায়িত্বে থাকা ক্যাবিনেট মন্ত্রীর পদে অধিষ্ঠিত ছিলেন।
এম সাইদুজ্জামান ২১ জুলাই ১৯৫৭ সালে হাফিজা জামানকে বিয়ে করেন। এই দম্পতীর ১ ছেলে ও ১ মেয়ে।
এম. এ. মুন’এম

মোহাম্মদ আবদুল মুন্এম যিনি এম. এ. মুন'এম নামে পরিচিত ছিলেন। (১৯৩৫-১৯৯৯) ছিলেন একজন বাংলাদেশ সেনাবাহিনীর অবসরপ্রাপ্ত মেজর জেনারেল ও রাজনীতিবিদ। তিনি এরশাদের মন্ত্রীসভায় গুরুত্বপূর্ণ কয়েকটি মন্ত্রণালয়ের মন্ত্রী হিসেবে দায়িত্ব পালন করেন।
১৯৯৮ সালের জুলাই মাসে তিনি মেজর জেনারেলের পদমর্যাদায় তিনি বাংলাদেশ সেনাবাহিনী থেকে অবসর গ্রহণ করেন।
এম. এ. মুন'এম ১৯৩৫ সালে তৎকালীন ব্রিটিশ ভারতের বেঙ্গল প্রেসিডেন্সির পটুয়াখালীর বাউফলের কারখানা গ্রামে জন্মগ্রহণ করেন। তিনি ১৯৫৫ সালে ঢাকা বিশ্ববিদ্যালয়ের ইলেকট্রিক্যাল ইঞ্জিনিয়ারিং বিভাগ থেকে স্নাতক এবং লন্ডন বিশ্ববিদ্যালয়ের ইলেট্রিক্যাল ইঞ্জিনিয়ারিং বিভাগ থেকে এমএসসি ডিগ্রী লাভ করেন।
এম এ মুন এম ১৯৫৬ সালে পাকিস্তান সেনাবাহিনীর ইলেকট্রিক্যাাল ও মেকানিক্যাল কোরে কমিশন প্রাপ্ত হন। তিনি ১৯৬৯ সালে কোয়েটার কম্যান্ড এন্ড ষ্টাফ কলেজ থেকে স্টাফ কোর্সে উত্তীর্ণ হন। তিনি কোয়েটায় সেনাবাহিনীর ইএমই কলেজ ডাইরেক্টিং স্টাফ, বাংলাদেশ ইন্সপেকসন ও টেকনিক্যাল ডেভেলপমেন্ট কোর এবং ইলেকট্রিক্যাল ইঞ্জিনিয়ারিং কোরের পরিচালক ছিলেন।
এম. এ. মুন’এম ১৯৭৪ থেকে ১৯৭৬ সাল পর্যন্ত দেশের বৃহত্তম ট্রান্সফরমার উৎপাদনকারী সংস্থা চট্টগ্রামের জিইমে প্লান্টের জেনারেল ম্যানেজার ছিলেন। তিনি ১৯৭৯ সালে বিদ্যুৎ উন্নয়ন বোর্ডের চেয়ারম্যান নিযুক্ত হন।
১৯৮৩ সালের নভেম্বর মাসে তিনি বাংলাদেশের বিশেষ দূত হিসেবে মালদ্বীপের রাষ্ট্রপতির শপথ গ্রহণ অনুষ্ঠানে যোগদান করেন।
১৯৮৪ সালের নভেম্বর কুয়ালালামপুরে অনুষ্ঠিত কলম্বো প্লান কনসালটেটিভ কমিটির ৩০তম বৈঠকে বাংলাদেশ প্রতিনিধি দলের নেতা হিসেবে যোগদান করেন।
১৯৮৫ সালের নভেম্বরে রোমে অনুষ্ঠিত খাদ্য ও কৃষি সংস্থার ২৩তম অধিবেশনে তিনি বাংলাদেশ প্রতিনিধি দলের নেতৃত্ব দেন।
ইসলামিক সংস্থার অর্থনৈতিক ও বাণিজ্যিক সহযোগিতা (কেমসেক) বিষয়ে ১৯৮৬ সালের মার্চে ইস্তাম্বুলে অনুষ্ঠিত আন্তর্জাতিক বৈঠকে তিনি বাংলাদেশ প্রতিনিধি দলের নেতা হিসেবে যোগদান করেন।
এম. এ. মুন’এম বাংলাদেশের জ্বালানি ও খনিজ সম্পদ মন্ত্রী হিসেবে ২৪ মার্চ ১৯৮৬ থেকে ২৫ মে ১৯৮৬ পর্যন্ত দায়িত্ব পালন করেন।
২৪ মার্চ ১৯৮৬ থেকে ২৫ মে ১৯৮৬ সাল পর্যন্ত তিনি বাংলাদেশের গৃহায়ন ও গণপূর্তমন্ত্রী ছিলেন।
বাংলাদেশের কৃষিমন্ত্রী হিসেবে তিনি ৯ জুলাই ১৯৮৬ থেকে ২৭ ডিসেম্বর ১৯৮৭ পর্যন্ত এবং ২০ মার্চ ১৯৮৯ থেকে ১৬ মার্চ ১৯৯০ দায়িত্ব পালন করেন।
তিনি বাংলাদেশের বাণিজ্যমন্ত্রী হিসেবে ৩০ নভেম্বর ১৯৮৬ থেকে ২৭ ডিসেম্বর ১৯৮৭ পর্যন্ত দায়িত্ব পালন করেন।
বাংলাদেশের অর্থমন্ত্রী হিসেবে তিনি ২৭ ডিসেম্বর ১৯৮৭ থেকে ৬ আগস্ট ১৯৮৮ পর্যন্ত এবং ১৬ মার্চ ১৯৯০ থেকে ৬ ডিসেম্বর ১৯৯০ দায়িত্ব পালন করেন।
৬ আগস্ট ১৯৮৮ থেকে ২৯ মার্চ ১৯৮৯ পর্যন্ত তিনি বাংলাদেশের স্বাস্থ্য ও পরিবার পরিকল্পনা মন্ত্রী হিসেবে দায়িত্ব পালন করেন।
বাংলাদেশের পরিকল্পনামন্ত্রী হিসেবে ২২ মার্চ ১৯৯০ থেকে ৪ আগস্ট ১৯৯০ পর্যন্ত দায়িত্ব পালন করেন।
এম. এ. মুন’এম ১৯৯৯ সালে মৃত্যুবরণ করেন।
সিনায়া

সিনায়া () রোমানিয়ার প্রাহোভা প্রদেশের অন্তর্গত একটি শহর এবং পার্বত্য রিসোর্ট। শহরটির নামকরণ করা হয়েছিল সিনায়া মঠের নামানুসারে, যা ঘেঁষেই শহরটি নির্মিত হয়েছিল। মঠটির নামকরণ করা হয়েছিল বাইবেলের সিনাই পর্বতের নাম অনুসারে। এই শহরের ধারেই রাজা রোমানিয়ার প্রথম ক্যারল তাঁর গ্রীষ্মকালীন প্রাসাদ "পেলিস প্রাসাদ" নির্মাণ করেছিলেন।
Sসিনায়া প্লিওয়েস্তি থেকে প্রায় উত্তরপশ্চিমে এবং ব্রাসোভ থেকে প্রায় দক্ষিণে প্রাহোভা নদীর তীরবর্তী পার্বত্য অঞ্চলে বুসেগি পর্বতের ঠিক পূর্বে অবস্থিত। এর উচ্চতা সমুদ্র সমতল থেকে ।
শহরটি হাইকিং এবং শীতকালীন খেলা, বিশেষকরে ডাউনহিল স্কিইং-এর জন্য খ্যাত। অন্যান্য পর্যটক আকর্ষণের মধ্যে রয়েছে পেলিস প্রাসাদ, পেলিসর প্রাসাদ, সিনায়া মঠ, সিনায়া ক্যাসিনো, সিনায়া রেলস্টেশন এবং ফ্রাঞ্জ জোসেফ ও সেইন্ট এনি ক্লিফ। সিনায়া প্রখ্যাত রোমানীয় সুরকার জর্জ এনেস্কুর গ্রীষ্মকালীন বাসস্থানও ছিল। তিনি এখানেরই লুমিনিস ভিলায় বাস করতেন।
সিনায়ার জলবায়ু বৈচিত্র্যময়। পার্বত্য অঞ্চল থাকায় আবহাওয়ার নানা তারতম্য ঘটে।
বার্ষিক তাপমাত্রার গড়ঃ 
জুন মাসে তাপমাত্রার গড়ঃ 
জানুয়ারি মাসে তাপমাত্রার গড়ঃ .
সিনায়ার গ্রীষ্মকালীন আবহাওয়া বেশ স্বাস্থ্যকর এবং ঋতুর শুরুর দিকে বৃষ্টিপাত হয়। শীতকাল সাধারণত তীব্র নয়, তবে ভারি তুষারপাত ঘটে। বার্ষিক বৃষ্টিপাতের গড় । সর্বোচ্চ মাসিক বৃষ্টিপাত হয় জুন মাসে (১৭৩ মিমি)। সর্বনিম্ন বৃষ্টিপাত হয়েছিল সেপ্টেম্বর এবং ফেব্রুয়ারি মাসে ।
সাধারণত নভেম্বর মাসে পুরু স্তরের তুষারপাত হয় এবং মার্চ থেকে এপ্রিলের দিকে তা গলে যায়, অনেক সময় মে মাসে গলা শুরু হয়। তুষারের পুরুত্ব ২০ সেন্টিমিটার থেকে ৩ মিটারের মধ্যেই হয়।
সাম্প্রতিক সময়ে সিনায়া বৈশ্বিক উষ্ণায়ণের কবলে পড়েছে। যেমন বর্তমানে গ্রীষ্মকাল তুলনামূলকভাবে সংক্ষিপ্ত হয়েছে। তাপমাত্রা প্রায়শই ছাড়িয়ে যায়। সেইসাথে বসন্ত এবং শরৎকালের দৈর্ঘ্য কমে যাবার পাশাপাশি শীতকালের দৈর্ঘ্য (অক্টোবরের শেষ–মে'র শেষ) বেড়ে গেছে। তীব্র ঠাণ্ডা এবং সেইসাথে সারা সপ্তাহ জুড়ে তীব্র তুষারপাত ঘটে । এরই সাথে সাথে তুষারঝড়ও ঘটে।
বিশেষজ্ঞদের মতানুসারে সিনায়ার আবহাওয়া বেশ স্বাস্থ্যকর। এখানকার কাইনিলুই উপত্যকার ঝর্ণাগুলোতে সালফার-ফেরিক সমৃদ্ধ খনিজ পানি থাকে। এছাড়াও পানিতে নানারকম দ্রব্য খনিজ পদার্থও রয়েছে।
নিম্নোক্ত শহরগুলোকে সিনায়া শহরের যমজ:
সুফি বরকত আলী

হযরত আবু আনীস মুহাম্মদ বরকত আলী (;২৭ এপ্রিল ১৯১১- ২৬ জানুয়ারি ১৯৯৭), ছিলেন একজন মুসলিম সুফি সাধক যিনি কাদেরী তরিকার অনুসারী ছিলেন। তিনি উত্তর ব্রিটিশ ভারতের লুধিয়ানার তেহসিল এর ব্রাহ্মী নামক একটি ছোট গ্রামে জন্মগ্রহণ করেন।
তিনি অরাজনৈতিক, অলাভজনক, ধর্মীয় প্রতিষ্ঠান দারুল এহসান এর প্রতিষ্ঠাতা।
বরকত একটি অভিজাত মুসলিম পরিবারে, ধারিওয়াল যাত নামক জাতিগোষ্ঠি, জন্মগ্রহণ করেন। তার পিতা, মিয়া নিগাহি বখশি, ব্রিটিশ সেনাবাহিনীর কর্মচারী ছিলেন।
অন্যান্য মুসলমানের মতই, তিনি তার গ্রাম ব্রাহ্মীতে কুরআনসম্পর্কে জ্ঞান অর্জন লাভ করেন এবং এরপর প্রাতিষ্ঠানিক শিক্ষা লাভের আশায় তিনি নিকটবর্তী শহরের,হালওয়ারা, একটি বিদ্যালয়ে ভর্তি হন যেটি ভারতীয় বিমানবাহিনীর কারণে বিখ্যাত ছিল।
তিনি পাকিস্তানের জাতীয় টিভি চ্যানেল পিটিভিতে অনেক স্বাক্ষাতকার দিয়েছেন। ২০০৮ সালের ২৫ সেপ্টেম্বরে তাহির উল কাদরি বরকত আলী এবং তার কার্যক্রমের ভূয়সী প্রশংসা করেন।
মারূ’ফ কারখী

মারূ’ফ কারখী (), তার পূর্ণ নাম আবু মাহফুজ মারূ’ফ ইবনে ফিরোজ আল-কারখী দ্বারাও পরিচিত, ছিলেন একজন সুফি সাধক যিনি সুফিবাদের একজন গুরুত্বপূর্ণ ব্যক্তিত্ব। তিনি একটি খ্রিস্টান পরিবারে জন্মগ্রহণ করেন এবং ইসলাম ধর্মে তার দীক্ষা গ্রহণ ইসলামী শিক্ষণীয় বিষয়গুলোর মধ্যে অন্যতম।
মারূ’ফ বাগদাদের ওয়াসিত বা কারখ নামক জেলায় জন্মগ্রহণ করেন। তার পিতার নাম ছিল ফিরোজ, যা নির্দেশ করে তিনি ফরাসি বংশোদ্ভুত ছিলেন। তিনি মূলত খ্রিস্টান ধর্মালম্বী। আর্মেনীয় ইসলামিক প্রচারক ফারকাদ সাবাখি খুব সম্ভবত তার পরামর্শদাতা ছিলেন। আত্তার তার বিখ্যাত গ্রন্থ "তাজকিরাতুল আউলিয়া" নামক অলিদের জীবনী গ্রন্থে বর্ণনা করেছেন যে, বহু-ঈশ্বরবাদের সকল মতবাদ ত্যাগ করার পর মারূ’ফ, আলী ইবনে মুসার হাত ধরেই তরুণ বয়সেই ইসলাম ধর্মে দীক্ষা গ্রহণ করেন। তার পিতা মাতা যখন শুনলেন তিনি ইসলাম ধর্মে দীক্ষিত হয়েছেন তখন তারা মারূ’ফের উপর বিরক্ত ও ক্ষুদ্ধ হলেন। মারূ’ফ যখন ঘরে ফিরল, তার পিতা মাতা তার পরিবর্তিত আচার আচরণ দেখে খুবই প্রভাবিত হলেন এবং তার পুরো পরিবারটি ইসলাম ধর্মে দীক্ষিত হয়ে যায়।
তিনি ২০০ হিজরীর ২ মুহররম বাগদাদে মৃত্যুবরণ করেন। তার মাজার বাগদাদে অবস্থিত। খতিব আল-বাগদাদী বলেছেন: "তার মাজার চাহিদা এবং ইচ্ছা পূরণের জন্য অভিজ্ঞ (অর্থাৎ পরীক্ষিত)।"
শিখণ্ডী

শিখণ্ডী () হিন্দু মহাকাব্য মহাভারতের একটি চরিত্র। দ্রুপদ কন্যা ও দ্রৌপদীর বড় বোন। কুরুক্ষেত্রের যুদ্ধে তার পিতা দ্রুপদ ও ভাই ধৃষ্টদ্যুম্ন এর সাথে পাণ্ডবদের পক্ষে যুদ্ধ করেছিলেন এবং ভীষ্মের মৃত্যুর কারণ হয়েছিলেন। তার পুত্রের নাম ক্ষত্রদেব।
পূর্বজন্মে শিখণ্ডী ছিলেন কাশীরাজার বড় মেয়ে অম্বা। হস্তিনাপুরের রাজা বিচিত্রবীর্য এর সাথে বিয়ে দেয়ার জন্য ভীষ্ম তাঁর দুই বোনসহ তাঁকে স্বয়ম্বর সভা থেকে জয় করে নিয়ে যান। কিন্তু তিনি সুবলের রাজ শাল্বকে ভালোবাসেন জেনে বিচিত্রবীর্য তাঁকে বিয়ে করেননি। শাল্বও পরাজয়ের গ্লানি নিয়ে তাঁকে বিয়ে করতে রাজী নি। অতঃপর অম্বা ভীষ্মকে বিবাহের প্রস্তাব দেন, কিন্তু ভীষ্ম তার কৌমার্য ব্রতের কথা স্মরণ করিয়ে দেন। পরিশেষে অম্বা তাঁর দুর্দশার জন্য ভীষ্মকে দায়ী করেন এবং ভীষ্মের মৃত্যু কামনায় সাধনা করে শিবের বর লাভ করে শিখণ্ডী নামে দ্রুপদ রাজার মেয়ে হিসেবে জন্ম গ্রহণ করেন।
শৈশবে শিখণ্ডী রাজপ্রাসাদের ফটকে রাখা একটা মালা গলায় পড়ে দ্রুপদের কাছে এলে দ্রুপদ বুঝতে পারে শিখণ্ডীই অম্বা। কারণ কার্ত্তিকের প্রদত্ত চিরসবুজ পদ্মের মালাটি শুধু অম্বাই পরতে পারতো। তখন রাজা ভীষ্মের আক্রমণ এড়ানোর জন্য শিখণ্ডীকে বনে থাকার ব্যবস্থা করেন। সেখানে শিখণ্ডী সাধনা করে স্থুণাকর্ণ নামে এক যক্ষের কাছ থেকে পুরুষত্ব লাভ করে। এরপর শিখণ্ডী বন থেকে রাজ প্রাসাদে ফিরে আসে। বিয়ে করে সংসারী হয়। তার ঔরসে ক্ষত্রদেবের জন্ম হয়।
কুরুক্ষেত্রে যুদ্ধে শিখণ্ডী পুরুষ যোদ্ধা হিসেবে অংশগ্রহণ করে। ভীষ্মের সাথে যুদ্ধের সময় ভীষ্ম তাকে দ্রুপদের মেয়ে হিসেবে জানতে পেরে অস্ত্রপরিত্যাগ করে শরাক্রান্ত হয়ে শরশয্যায় শায়িত হয় এবং মৃত্যুবরণ করে।
যুদ্ধের অষ্টাদশ দিনে অশ্বত্থামার সাথে যুদ্ধে পরাজিত হয়ে শিখণ্ডী মৃত‌্যুবরণ করে।
কোন কোন স্থানে বলা হয়েছে, শিখণ্ডীকে শুধু কুরুক্ষেত্রের যুদ্ধের ১০ম দিন এই দেখা যায়, সে তার প্রতিজ্ঞা পূরণ তথা ভীষ্মদেবকে নিরস্ত্র করতে যুদ্ধে পদার্পণ করেন, সে যুদ্ধক্ষেত্রে যে প্রবেশ করবে একথা আগেই জানিয়া শকুনি শিখণ্ডীকে রুখতে মায়াস্ত্র যোজনা করেন এবং শিখণ্ডীকে তার রচিত সংক্ষিপ্ত বূহ্যে বন্দী করেন, যার মহারথী হিসেবে ছিলেন রাজকুমার দুঃশাসন, মহাবীর অশ্বত্থামা, আর গান্ধার রাজ শকুনি। শিখণ্ডীকে নিরস্ত্র করা সহজসাধ্য ব্যাপার ছিল না। আর তার সামনে তারা টিকতেও পারছিলেন না। শেষ পর্যায়ে মিলিত আক্রমণে শিখণ্ডী মারাত্মক আহত হলেন এবং মূর্ছা গেলেন। তারা শিখণ্ডীকে মৃত ভেবে চলে গেলেন। কিন্তু শিখণ্ডীর দেহে তখনও প্রাণ অবশিষ্ট ছিল যা হয়ত মহাবীর ভীষ্মদেবকে নিরস্ত্র বা পরাজিত করার জন্যই, শেষ পর্যন্ত সে তার প্রতিজ্ঞা রক্ষা করলেন এবং ভীষ্মদেব শরশয্যায় শায়িত হলেন। অনেকে বলেন এর পরই শিখণ্ডী মৃত্যুবরণ করেন। কারণ ১০ম দিনের পর আর কখনো তাকে রণাঙ্গনে দেখা যায়নি।
মহিলাদের টেস্ট ক্রিকেট

মহিলাদের টেস্ট ক্রিকেট দীর্ঘসময়ের ক্রিকেট খেলা ও লিঙ্গ সমতায়ণে মহিলাদের ক্রিকেটকে পুরুষদের টেস্ট ক্রিকেটের সমতুল্যরূপে গণ্য করা হয়। খেলায় চারটি ইনিংস রয়েছে ও সর্বোচ্চ চারদিনব্যাপী শীর্ষস্থানীয় ক্রিকেটভূক্ত দেশগুলোর মধ্যে অনুষ্ঠিত হয়। পুরুষদের তুলনায় এ খেলার ধরনে কিছুটা পার্থক্য রয়েছে। তন্মধ্যে আম্পায়ার ও পিচের আকার উল্লেখযোগ্য। মহিলাদের একদিনের আন্তর্জাতিকের তুলনায় বছরে মাত্র কয়েকটি টেস্ট খেলা অনুষ্ঠিত হয়ে থাকে। ইংল্যান্ড ও অস্ট্রেলিয়ার মধ্যে ডিসেম্বর, ১৯৩৪ সালে প্রথম মহিলাদের টেস্ট খেলা আয়োজন করা হয়। তিনদিনের ঐ টেস্টটি ব্রিসবেনে অনুষ্ঠিত হয় ও ইংল্যান্ড দল ৯ উইকেটের ব্যবধানে জয় পায়।
ক্রিকেটের আইন দ্বারা মহিলাদের টেস্ট ক্রিকেট খেলার উপযোগী করে পরিচালিত হয়। অধিকাংশ ক্ষেত্রেই পুরুষদের টেস্ট ক্রিকেটের সাথে এর সাদৃশ্যপূর্ণ সম্পর্ক বিরাজমান। দুই দলে এগারোজন খেলোয়াড় সর্বোচ্চ চার ইনিংসে অংশগ্রহণ করেন। টাই, ড্র অথবা জয় - এ তিনধরনে খেলার ফলাফল নির্ধারিত হয়ে থাকে।
প্রধান ও লক্ষণীয় বিষয় হচ্ছে মহিলাদের টেস্ট ক্রিকেট চারদিনের মধ্যে শেষ হয়। প্রতি ঘণ্টায় ১৭ ওভার বোলিংয়ের নির্দেশনা দেয়া রয়েছে। ফলে সম্পূর্ণ দিনে ১০০ ওভার খেলা হয়ে থাকে। ক্রিকেট মাঠ তুলনামূলকভাবে ছোট। ৫৫ থেকে ৭০ গজের মধ্যে সীমাবদ্ধ। পীচও তুলনামূলকভাবে ছোট এবং ক্রিকেট বল ছোট ও হালকা আকৃতির।
আইনে উল্লেখ করা হয়েছে বল থেকে আউন্সের হবে। আম্পায়ারের সিদ্ধান্ত পর্যালোচনা পদ্ধতি (ইউডিআরএস) খেলায় প্রচলিত নয়। ফলে, প্রয়োজনে আম্পায়ারগণ টেলিভিশনে পুণঃপ্রচারের জন্য তৃতীয় আম্পায়ারের শরণাপন্ন হয়ে থাকেন।
দশটি জাতীয় দলের মহিলা ক্রিকেটারগণ টেস্ট ক্রিকেটে অংশগ্রহণ করে থাকেন। ১৯৩৪-৩৫ মৌসুমে ইংল্যান্ড দল অস্ট্রেলিয়া ও নিউজিল্যান্ড সফরে যায়। এ তিনটি দলই টেস্ট ক্রিকেটে নিয়মিতভাবে অংশগ্রহণ করে থাকে। দলগুলোর প্রত্যেকেই কমপক্ষে ৪৫টি টেস্ট অংশ নিয়েছে। এরপর দক্ষিণ আফ্রিকা টেস্টে অংশগ্রহণ করতে শুরু করে। ১৯৬০ সালে দলটি প্রথমবারের মতো টেস্টে অংশ নেয়। কিন্তু আন্তর্জাতিক ক্রীড়াঙ্গনে নিষেধাজ্ঞার কবলে পড়ায় তারা মাত্র ১১ টেস্টে অংশ নিতে পেরেছে। ভারত ও ওয়েস্ট ইন্ডিজ পরবর্তী অবস্থানে রয়েছে। পাকিস্তান, আয়ারল্যান্ড, নেদারল্যান্ডস ও শ্রীলঙ্কা - দলগুলোর প্রত্যেকেই পাঁচ টেস্টের কম খেলেছে। ১০ সেপ্টেম্বর, ২০১৬ তারিখ পর্যন্ত সর্বমোট ১৩৮টি টেস্ট খেলা অনুষ্ঠিত হয়েছে।
মাসোবা

মাসোবা হলেন ভারতের কোনো কোনো অঞ্চলে পূজিত এক লৌকিক দেবতা। মূলত মহারাষ্ট্র, তেলেঙ্গানা ও অন্ধ্রপ্রদেশ রাজ্যে তাঁর মন্দির দেখা যায়। মাসোবা হলেন ভূতপ্রেতের দেবতা। তাঁর মন্দির তাই গ্রামের বাইরে শ্মশানের কাছে নির্মিত হয়।
লজহর, যোশী, প্রধান, ,মাং, চামার, ও ধাঙ্গর প্রভৃতি গোষ্ঠীর লোকেরা মাসোবার পূজা করে ও ছাগবলি দেয়। তারা মাসোবাকে তাদের রক্ষাকর্তা মনে করে। দলিত সম্প্রদায়েই মাসোবার পূজা বেশি প্রচলিত। অনেক জায়গায় মাসোবা যাত্রা নামে একটি বাৎসরিক উৎসব হয়। এই সময় মাসোবার মূর্তি পালকি করে বয়ে নিয়ে যাওয়া হয়।
এ. বি. মির্জ্জা মোঃ আজিজুল ইসলাম

ড. এ. বি. মির্জ্জা মোঃ আজিজুল ইসলাম (জন্ম:২৩ ফেব্রুয়ারি ১৯৪১) বাংলাদেশের একজন প্রখ্যাত অর্থনীতিবিদ এবং শেয়ারবাজার বিশেষজ্ঞ। তিনি ২০০৭-০৮ সালের নির্দলীয় তত্ত্বাবধায়ক সরকারের সময় অর্থ মন্ত্রণালয়ের দায়িত্ব পালন করেন।
ড. এ. বি. মির্জ্জা মোঃ আজিজুল ইসলাম ১৯৪১ সালের ২৩ ফেব্রুয়ারি তারিখ তৎকালীন ব্রিটিশ ভারতের পাবনার সুজানগরে জন্মগ্রহণ করেন। তার পিতা মির্জা আব্দুর রশিদ।
মির্জ্জা আজিজুল ১৯৬১ সালে ঢাকা বিশ্ববিদ্যালয় থেকে অর্থনীতিতে স্নাতকোত্তর করে যুক্তরাষ্ট্রে গমন করেন এবং সেখানকার উইলিয়ামস কলেজ থেকে উন্নয়ন অর্থনীতিতেও স্নাতকোত্তর ও বোস্টন বিশ্ববিদ্যালয় থেকে পিএইচ-ডি সম্পন্ন করেন।
তিনি ১৯৬২ সালে ঢাকা বিশ্ববিদ্যালয়ের অর্থনীতি বিভাগের শিক্ষক হিসেবে যোগ দেন; পরবর্তীতে ১৯৬৪ সালে পাকিস্তান সিভিল সার্ভিসে 'সিএসপি' কর্মকর্তা হিসাবে নিয়োগ লাভ করেন এবং ১৯৮২ সালে জাতিসংঘে যোগ দেন। পরবর্তীতে তিনি বাংলাদেশের শেয়ারবাজার নিয়ন্ত্রক সংস্থা 'সিকিউরিটিজ অ্যান্ড এক্সচেঞ্জ কমিশন' (এসইসি)-এর চেয়ারম্যান হিসাবে দায়িত্ব পালন করেন। বর্তমানে তিনি ব্র্যাক ইউনিভার্সিটির ভিজিটিং প্রফেসর ছাড়াও পুঁজিবাজারে তালিকাভুক্ত কোম্পানিগুলোর মধ্যে সবচেয়ে ভালো ৩০টি কোম্পানি খুঁজে বের করার জন্য নিয়োগপ্রাপ্ত ১৫ সদস্যের জুরি বোর্ডের আহ্বায়ক হিসাবে দায়িত্ব পালন করছেন।
তিনি নির্দলীয় তত্ত্বাবধায়ক সরকারের অর্থ উপদেষ্টা থাকাকালীন সময় ২০০৮ সালে পাবনা বিজ্ঞান ও প্রযুক্তি বিশ্ববিদ্যালয় প্রতিষ্ঠায় প্রত্যক্ষ অবদান রাখেন।
দারিংবাড়ি

দারিংবাড়ি উড়িষ্যা রাজ্যের কন্ধমাল জেলার একটি উল্লেখযোগ্য শৈলশহর, মনোরম আবহাওয়ার আকর্ষণীয় শৈলময় পরিবেশের জন্য একে "উড়িষ্যার কাশ্মীর" বলা হয়ে থাকে। উড়িষ্যার কন্ধমাল জেলায় এই পার্বত্যময় জায়গাটি সমুদ্রপৃষ্ট থেকে ৯১৫ মিটার উচ্চতায় অবস্থান করছে। পূর্বঘাট পর্বতশ্রেণির বিভিন্ন শৃঙ্গগুলি উঁচুনিচু তরঙ্গায়িত ছন্দে শহরটিকে ঘিরে আছে। অপূর্ব নৈসর্গিক পরিমণ্ডল স্থানটিকে স্বর্গীয় মাধুর্য দান করেছে। এর চতুর্দিকে কোথাও পাইন জঙ্গল, কোথাও নিবিড় শালবন, কফি বাগিচা বা সবুজ উপত্যকা যেন প্রকৃতি প্রেমিক পর্যটকদের হাতছানি দিচ্ছে । পাশাপাশি আছে ঘন রেন ফরেস্ট আর বন্য জীবজন্তুর আনাগোনা। শীতের দিনে এখানে যথেষ্ট ঠাণ্ডা পড়ে, এখনও পর্যন্ত সর্বনিম্ন তাপমাত্রা নথি অনুযায়ী -0.৫ ডিগ্রী সেণ্টিগ্রেড। শীতের দিনে কোনো কোনো সময় ঘাসের ডগায় বরফ জমে থাকতে দেখা যায়। দারিংবাড়ি একটি ব্লক ও তহসিল হেডকোয়ার্টার ; মোট আয়তন ৭৬৯.৬৮ বর্গ কিমি.। মোট জনসংখ্যার শতকরা ৬৩ ভাগ কন্ধ উপজাতির মানুষ। স্থানীয় কুইভাষায় 'দারিং'- শব্দের অর্থ উপত্যকা, আর 'বাড়ি'- অর্থে ঘর, সেইদিক থেকে 'দারিংবাড়ি' - শব্দের অর্থ হলো- উপত্যকার বাড়ি।
উড়িষ্যা রাজ্যের রাজধানী শহর ভুবনেশ্বর থেকে বাসে ২৫১ কিমি. দূরে দারিংবাড়ি পৌঁছানো যায়, অথবা দারিংবাড়ির নিকটতম রেল স্টেশন গঞ্জাম জেলার ব্রহ্মপুর বা বেরামপুর থেকে সড়ক পথে ১২০ কিমি. দূরের জায়গাটিতে সহজেই পৌঁছান যেতে পারে। এই সুন্দর শৈল শহরটি ফুলবনী থেকে ১০০ কিমি., বালিগুডা থেকে ৫০ কিমি. এবং জি.উদয়গিরি থেকে ৫৮ কিমি. দূরে অবস্থিত।
গাস লোগি

অগাস্টিন লরেন্স লোগি (জন্ম: ২৮ সেপ্টেম্বর, ১৯৬০) ত্রিনিদাদ ও টোবাগোয় জন্মগ্রহণকারী সাবেক ওয়েস্ট ইন্ডিয়ান ক্রিকেটার। ১৯৮০-এর দশকে ওয়েস্ট ইন্ডিজ ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছেন গাস লোগি। দলে তিনি মূলতঃ ডানহাতি ব্যাটসম্যান হিসেবে দায়িত্ব পালন করতেন। এছাড়াও ডানহাতে অফ ব্রেক বোলিংয়ে পারদর্শীতা দেখিয়েছেন তিনি। ঘরোয়া ক্রিকেটে ত্রিনিদাদ ও টোবাগো ক্রিকেট দলের পক্ষে খেলেন। বর্তমানে তিনি আন্তর্জাতিক ক্রিকেটে কোচের দায়িত্ব পালন করছেন।
১৯৭৮ থেকে ১৯৯২ সাল পর্যন্ত ত্রিনিদাদ ও টোবাগো ক্রিকেট দলের পক্ষে প্রথম-শ্রেণীর ক্রিকেটে প্রতিনিধিত্ব করেন। তন্মধ্যে ১৯৯০ সালে দলকে নেতৃত্ব দিয়েছেন তিনি।
১৯৮০-এর দশকে ক্রিকেট বিশ্বে দূর্দান্ত প্রতাপ বিস্তারকারী ওয়েস্ট ইন্ডিজ দলে ব্যাটসম্যানের দায়িত্ব পালনসহ সুদক্ষ ফিল্ডার হিসেবে সুনাম কুড়িয়েছেন। সমগ্র খেলোয়াড়ী জীবনে তিনি ৫২ টেস্ট ও ১৫৮ একদিনের আন্তর্জাতিকে অংশ নিয়েছেন। পাশাপাশি তিনটি আন্তর্জাতিক সেঞ্চুরি করেন। তন্মধ্যে দু’টি সেঞ্চুরি আসে টেস্ট ক্রিকেট থেকে। এপ্রিল, ১৯৮৩ সালে সফরকারী ভারতের বিপক্ষে অনুষ্ঠিত ৪র্থ টেস্টে নিজস্ব সর্বোচ্চ ১৩০ রান তোলেন।
২০০৩ থেকে অক্টোবর, ২০০৪ সাল পর্যন্ত ওয়েস্ট ইন্ডিজের কোচের দায়িত্বে নিয়োজিত ছিলেন। এরপর তিনি কানাডা দলকেও পরিচালনা করেছেন। ওয়েস্ট ইন্ডিজ ছেড়ে বারমুদা ক্রিকেট দলকে প্রশিক্ষণ দিয়েছেন তিনি। এরপূর্বে সংক্ষিপ্ত সময়ের জন্য ডব্লিউ কানেকশন ওয়ান্ডেরার্স ক্রিকেট ক্লাবেরও দায়িত্বে ছিলেন। বারমুডা দলের প্রধান কোচ থাকা অবস্থায় দলকে ওয়েস্ট ইন্ডিজে অনুষ্ঠিত ২০০৭ সালের ক্রিকেট বিশ্বকাপে প্রতিযোগিতার ইতিহাসে প্রথমবারের মতো খেলার যোগ্যতা লাভে সহায়তা করেন।
ত্রিনিদাদ ও টোবাগোয় ক্রীড়াক্ষেত্রে অবদান রাখায় জাতীয় পুরস্কার হিসেবে ১৯৯৩ সালে হামিং বার্ড মেডেল সিলভার লাভ করেন। এছাড়াও প্রথম ক্রিকেটার হিসেবে ফিল্ডিংয়ের জন্য ম্যান অব দ্য ম্যাচ পুরস্কারে ভূষিত হন তিনি।
সোয়েব আহমেদ

সোয়েব আহমেদ (জন্ম: ১ মার্চ ১৯৪৮) বাংলাদেশের উচ্চ পদস্থ সরকারি কর্মকর্তা ছিলেন। তিনি নির্দলীয় তত্ত্বাবধায়ক সরকারের সময় ২০০৬ সালের ১৩ ডিসেম্বর হতে ২০০৭ সালের ১১ জানুয়ারি পর্যন্ত অর্থ মন্ত্রণালয়ের দায়িত্ব পালন করেন।
সোয়েব আহমেদ ১ মার্চ ১৯৪৮ জন্মগ্রহণ করেন। তিনি ১৯৬২ সালে মতলবগঞ্জ জে,বি, উচ্চ বিদ্যালয় থেকে ম্যাট্রিকুলেশন পাশ করেন। ১৯৬৪ সালে ঢাকা কলেজ থেকে আইএ পাশ করেন। ঢাকা বিশ্ববিদ্যালয় থেকে অর্থনীতিতে বিএ ও এমএ ডিগ্রী অর্জন করেন।
হার্ভার্ড ইউনিভার্সিটি থেকে পোষ্ট-গ্র্যাজুয়েট ও ওয়াশিংটন ইন্টার ন্যাশনাল ইউনিভার্সিটি থেকে পিএইচডি ডিগ্রী অর্জন করেন। 
সোয়েব আহমেদ ১৯৭০ সালে তৎকালীন সেন্ট্রাল সুপিরিয়র সার্ভিস পরীক্ষায় উত্তীর্ণ  হয়ে বিভিন্ন দায়িত্ব পালন শেষে বাংলাদেশ সরকারের সচিব হিসেবে কৃষি মন্ত্রণালয়, অর্থ মন্ত্রণালয়ের আই,আর,ডি, বন ও পরিবেশ মন্ত্রণালয় ও শিল্প মন্ত্রণালয়ের দায়িত্ব পালন করেন। 
তিনি জাতীয় রাজস্ব বোর্ডের চেয়ারম্যান ছিলেন। 
বাংলাদেশের তত্ত্বাবধায়ক সরকারের উপদেষ্টা হিসেবে অর্থ, পরিকল্পনা, বাণিজ্য, ডাক ও টেলিযোগাযোগ মন্ত্রণালয়ের দায়িত্ব পালন করেন।
তিনি আইইউবির অধ্যাপক ও কোষাধ্যক্ষ।
তিনি দায়িত্ব পালন করেছেন বাংলাদেশ ব্যাংকের পরিচালনা পরিষদের সদস্য, বেসিক ব্যাংকের চেয়ারম্যান, আইপিডিসি, কাফকোর চেয়ারম্যান। 
বিদেশী প্রতিষ্ঠানের মধ্যে বিশ্ব ব্যাংকের বোর্ড অব গভর্নসের গভর্নর,  আইএমএফের বোর্ড অব গভর্নসের গভর্নর এবং এডিবি বোর্ড অব গভর্নসের গভর্নর,  এশিয়ান প্রডাক্টিভিটি অর্গানাইজেশন, জাপানের চেয়ারম্যান। 
তিনি ঢাকা বিশ্ববিদ্যালয় অর্থনীতি বিভাগের এলামনাই সমিতির দু’বার সভাপতি ও বাংলাদেশ স্কাউটস্ এন্ড গাইডস্ এসোসিয়েশনের সভাপতি হিসেবে দীর্ঘদিন দায়িত্ব পালন করেন।
ফুল্লরা

ফুল্লরা হল ভারতের পশ্চিমবঙ্গ রাজ্যের বীরভূম জেলার লাভপুর শহরের কাছে একটি মন্দির কেন্দ্রিক জনপদ। এটি বোলপুর শান্তিনিকেতন থেকে ৩০ কিলোমিটার দূরে অবস্থিত একটি হিন্দু তীর্থস্থান ও পর্যটন কেন্দ্র।
লোকবিশ্বাস অনুসারে, ফুল্লরায় সতীর নিচের( LOWER) ঠোঁটটি পড়েছিল। এই মন্দিরে কোনও বিগ্রহ নেই। সিন্দুরচর্চিত কচ্ছপাকৃতি শিলাখণ্ডই দেবীর প্রতিভূ। এই মন্দিরের পাশে একটি বিরাট পুকুর আছে। কিংবদন্তি অনুসারে, রামের দুর্গাপূজার সময় হনুমান এই পুকুর থেকেই ১০৮টি পদ্ম সংগ্রহ করেছিলেন। ফুল্লরা ভারতের ৫১টি শক্তিপীঠের অন্যতম বলে কথিত আছে।
সুলতান মাহমুদ গজনভির ভারত আক্রমণের সময় একদল বেদানুসারী ব্রাহ্মণ মিথিলা মতান্তরে কনৌজ থেকে বিতারিত হয়ে বঙ্গদেশের বর্মণরাজ হরি বর্মার কাছে আশ্রয় লাভ করেন। তাঁদের কয়েকজনকে দেবী ফুল্লরার পুজোর জন্য নিজের জন্মভূমি সিদ্ধলগ্রাম বা শিতলগ্রামে নিয়ে আসেন বর্মণ রাজের মহা সন্ধি বিগ্রহিক ভবদেব ভট্ট। যাতায়াত-সহ অন্যান্য অসুবিধার জন্য একসময় ওই পুজারীরা ফুল্লরা মন্দির সংলগ্ন বাকুল, ফুলিয়ানগর, অট্টহাস প্রভৃতি জনপদগুলিতে বসতি স্থাপন করে। পরবর্তীকালে ওই বাহ্মণ বংশেরই দীনমণি মিশ্র বাহাদুর বর্মণ রাজা হন। ফুল্লরা মন্দিরের অদূরে দিনমণির রাজধানী গড়ে ওঠে। ফুল্লরা দেবীর মন্দির প্রথম প্রতিষ্ঠা করেন কৃষ্ণানন্দ গিরি। জানা যায়, একসময় মন্দিরের চূড়ায় স্বর্ণকলস শোভা পেত। প্রচলিত রীতি অনুযায়ী অন্যান্য পীঠের মতো এখানেও বিশ্বেশ ভৌরব শিবের মন্দির। বর্তমান মন্দিরটি নির্মাণ করিয়েছিলেন যাদবলাল বন্দ্যোপাধ্যায়।
হাড়িয়াভাঙা নদী

হাড়িয়াভাঙা নদী হল ভারতের পশ্চিমবঙ্গ রাজ্যের উত্তর চব্বিশ পরগনা জেলার অন্তর্গত সুন্দরবনের একটি জোয়ারের জলে সমৃদ্ধ নদী। এটি উত্তর চব্বিশ পরগনা ও বাংলাদেশের সাতক্ষীরা জেলার সীমান্তবর্তী নদী।
হিঙ্গলগঞ্জ পেরিয়ে ইছামতি নদী বিভিন্ন শাখানদীতে বিভক্ত হয়ে গেছে। তার মধ্যে উল্লেখযোগ্য: রায়মঙ্গল, বিদ্যা, ঝিল্লা, কালিন্দী ও যমুনা। ভারত ও বাংলাদেশের আন্তর্জাতিক সীমানা বরাবর এই নদী ও হাড়িয়াভাঙা নদীটি প্রবাহিত। হাড়িয়াভাঙার মুখে নিউ মুর দ্বীপ অবস্থিত।